Najavljeno osnivanje razvojne agencije za Bjelasicu i Komove\nProšlomjesečnom posjetom Austriji pet predsjednika opština sa područja regiona Bjelasice i Komova, praktično je označen završetak petogodišnjeg programa Austrijsko-crnogorskog partnerstva za razvoj regiona te dvije planine. Dalje bi trebalo da nastavi razvojna agencija za Bjelasicu i Komove, čije se osnivanje najavljuje.\nZa razliku od mišljenja većeg broja nevladinih organizacija da je od tog projekta, sa višemilionskim budžetom, mojkovačka opština prošla loše, sa direktnom pomoći koja nije, po riječima opštinskog savjetnika za sport, Ljuba Vukadinovića, prešla stotinu hiljada eura, predsjednik mojkovačke opštine Miladin Mitrović kaže da je, ipak, zadovoljan i pored toga što je Mojkovac dobio znatno manje od drugih.\n''Ne mogu reći da sam nezadovoljan sa onim što smo od Austrijsko-crnogorskog partnerstva dobili, iz prostog razloga, jer se radilo o pomoći, a svaka pomoć je dobrodošla. Činjenica da su drugi, naročito Kolašin i Nacionalni park Biogradska gora, dobili mnogo više, ne treba sad da nas čini nezadovoljnim, iako smo, vjerovatno, mogli proći bolje, dobiti više'', rekao je Mitrović, ocjenjujući da su, ukupno gledano, kroz projekat austrijsko-crnogorskog partnerstva urađene veoma značajne stvari za region Bjelasice i Komova.\nOn je podsjetio da je Mojkovac, pored ostalog, dobio dječiji ski lift, zabavni park i da je kancelarija Austrijsko-crnogorskog partnerstva sa 30 hiljada eura, pomogla izradu prostorno-urbanističkog plana opštine.\nMitrović je rekao da se, kao nastavak započetog posla u regionu, razmišlja o osnivanju razvojne agencije za Bjelasicu i Komove.\n'' U saradnji sa Ministarstvom turizma Crne Gore i Vladom Austrije formirana je radna grupa koja bi trebalo da uradi statut za Agenciju. Za prve tri godine njenog rada Vlada Austrije obezbijedila bi 1,5 miliona eura'', rekao je Mitrović.


Trening o nadzoru nad sektorom bezbjednosti\nPrvi trening, u okviru projekta "Jačanje institucionalnih kapaciteta Ombudsmana za nadzor nad sektorom bezbjednosti" počeo je danas u Petrovcu.\nNa dvodnevnom treningu, u organizaciji Centra za demokratiju i ljudska prava (CEDEM) uvodna obraćanja imali su Uwe Meerkoetter, /Ambasada Savezne Republike Njemačke u Crnoj Gori / kao i Milena Bešić, direktorica CEDEM-a.\nPredavači na treningu su Igor Lekić, savjetnik pučkog pravobranitelja za pravne poslove Republike Hrvatske i Valentina Pavličić, zastupnica Crne Gore pred Evropskim sudom za ljudska prava.\nPrva sesija odnosi se na ulogu institucije Ombudsmana u modernom svijetu, u okviru čega je razgovarano o funkcijama, nadležnostima i značaju kao i demokratskom nadzoru nad institucijama sektora bezbjednosti.\nTema druge sesije je situacija kod hrvatskog Ombudsmana: prije i nakon pristupa EU. Akcenat izlaganja odnosio se na put do punopravnog članstva u Evropskoj uniji, najveće izazove u procesu pristupanja kao I na pitanje šta nakon pristupanja.\nPrvog dana obuke predstavljena je i komparativna studija - primjeri dobre prakse institucija Ombudsmana iz EU zemalja.\nDrugog dana, sesije će se odnositi na pitanja mjera tajnog nadzora u Crnoj Gori, ustanovljavanje MTN-a u pravosudni sistem Crne Gore, MTD sa stanovišta sudske prakse evropskog suda za ljudska prava i razmatraće se praktični primjeri.


OD 6. JULA PONOVO SAOBRAĆAJA TROLEJBUS 28 – 24sata online\nGrad Beograd je doneo odluku da se od ponedeljka, 6. jula, u redovni sistem gradskog saobraćaja vrati trolejbuska linija broj 28, izjavio je danas zamenik gradonačelnika Goran Vesić posle sastanka sa predstavnicima udruženja građana “Vratimo trolu 28”, koje je to iniciralo\nVesić je naveo da to odlučeno na osnovu analize koju je uradio Saobraćajni fakultet u Beogradu koji je, dodao je, bio angažovan na osnovu dogovora sa udruženjem građana “Vratimo trolu 28”.\n“Predstavnici tog udruženja su u martu razgovarali prvi put sa gradskim Sekretarijatom za javni prevoz i tada smo se dogovorili da zajednički sagledamo sve aspekte ukidanja i povratka te linije, da angažujemo i Saobraćajni fakultet. Sve je malo bilo usporeno zbog vanrednog stanja zbog korona virusa, ali danas smo dobili analizu Saobraćajnog fakulteta koja je pokazala da je opravdano da se trolejbujska linija broj 28 vrati“, rekao je Vesić.\n“U razgovoru sa predstavnicima udruženja ”Vratimo trolu 28” pronašli smo zajednički jezik da je, dok se ne izvrše svi ti radovi, oportuno vratiti liniju broj 28″, rekao je Vesić.\nZahvalio je ljudima iz udruženja “Vratimo trolu 28” jer, kako je rekao, nijednog trenutka nisu dozvolili da njihova inicijativa, kojom su zastupali interese građana, postane predmet političkog prepucavanja.\n“Na ovaj način su pokazali da vode računa o svom gradu, da su bili spremni da razgovaraju sa nama o tome zašto su njihovi predlozi prihvatljivi i zahvaljujem im na tome”, rekao je Vesić koji je zahvalio i Saobraćajnom fakultetu.\n“Negde imamo više stanovnika, negde manje, potrebe građana su drugačije i za taj posao koji nas čeka, a koji će raditi Saobraćajni fakultet zajedno sa Sekretarijatom za javni prevoz, biće nam neophodna saradnja sa građanima jer su građani ti koji koriste javni prevoz i najbolje mogu da kažu kako osećaju određene promene”, rekao je Vesić.\nZato je, dodao je, saradnja sa udruženjem “Vratimo trolu 28” dobar primer kako i ubuduće treba raditi sa građanima i slušati njihove predloge koji su dobri i korisni.\nDavor Stupar iz udruženja “Vratimo trolu 28” je zahvalio zameniku gradonačelnika, Sekretarijatu za javni prevoz i Saobraćajnom fakultetu.\n“Izuzetno smo zahvalni što su imali sluh za naše probleme, da čuju šta muči građane i izađu u susret. Nisu nas ignorisali, već su spremno prihvatili naše argumente”, rekao je on.\nSastanku, održanom u Starom dvoru, prisustvovali su gradski sekretar za javni prevoz Jovica Vasiljević i sef katedre za drumski i gradski transport putnika sa Saobraćajnog fakulteta Univerziteta u Beogradu Slaven Tica.\n“Mi smo kao tim sa fakulteta postavili više varijantnih rešenja, vrednovali ekspertski uticaj jedne i druge alternative na prethodnu verziju trase trolejbuske linije 28, pružili argumente i dali svoj zaključak sa efektima“, rekao je on.\n“Zadovoljstvo mi je što smo kao struka, zajedno sa menadžmentom Grada Beograda koji je zaista bio pragamtičan po pitanju rešenja ovog problema ljudima koji predstavljaju građansku inicijativu, pokazali da je sinergija između tri interesne ključne grupe put koji će Beograd dovesti u zonu održive mobilnosti u skladu sa ključnim zahtevima onih radi kojih se i projektuje sistem, a to su njegovi korisnici“, rekao je Tica.\nVasiljević je rekao da su sagledali argumente koje su dobili sa Saobraćajnog fakulteta i prihvatili vraćanje trolejbuske linije 28 na staru trasu jer je to, kaže, i najbolje rešenje.\nDodao je da će ta trola 6. jula ponovo biti puštena u saobraćaj, u njenom starom režimu.\nNOVA MERA: OBAVEZNO NOŠENJE MASKI U GSP I ZATVORENIM PROSTORIMA\nONLINE prenos predstave “Kad su cvetale tikve” BDP-a


Ambasador Kif: Atmosfera na sednicama Saveta bezbednosti ne doprinosi uvek normalizaciji (VIDEO)\nBeta 14. maja 2018. 17:10\nPovodom spekulacija da Velika Britanija pokreće inicijativu o promeni formata sednica Saveta bezbednosti o Unmiku, Kif je za agenciju Beta rekao da se o tim pitanjima uvek raspravlja u Njujorku i da treba videti kako će danas proći sednica u UN.\nOn je rekao da je to „nešto o čemu se u Savetu bezbednosti UN stalno razgovara, a ne nekakva nova inicijativa ili velika zavera, koje toliko vole da izmišljaju pojedini tabloidi“.\n„Za nas je uvek najvažnije pitanje bilo da li rasprave u UN o Srbiji i Kosovu unapredjuju proces normalizacije i pomirenja. Mi ne krijemo da ne smatramo da je to uvek bio slučaj. Želimo da vidimo da li su rasprave o Srbiji i Kosovu konstruktivne, da li doprinose smanjivanju tenzija, da li gledaju u budućnost i podržavaju proces koji vodi ka normalizaciji odnosa“, rekao je Kif.\nNa pitanje o navodnim aktivnostima zemalja Kvinte na ubrzanju normalizacije odnosa Beograda i Prištine, Kif je rekao da ne želi da se upušta u spekulacije, ali da je normalan deo diplomatske prakse da se razgovara s bliskim prijateljima i partnerima o idejama kako podržati inicijative koje želite da vidite ostvarene u praksi.\n„Jedna od stvari koje mi želimo da podržimo je napredak u dijalogu Srbije i Kosova i želimo da podržimo punu normalizaciju“, rekao je Kif.\nNa pitanje šta za Veliku Britaniju treba da bude ishod normalizacije, Kif je rekao da je EU kao cilj postavila normalizaciju odnosa, ali da je na uključenim stranama, odnosno na Beogradu i Prištini, da u aktuelnim razgovorima i procesu dijaloga usaglase šta to znači i da uz pomoć svojih medjunarodnih partnera pronadju rešenje.\n„To je proces koji treba da predvode Srbija i Kosovo, ko drugi može naći realna rešenja za otvorena pitanja? Dijalogom posreduje EU i mi podržavmo taj dijalog. Mi se nadamo prilikama da podržimo proces. To radimo zato što, prvo, za uspeh pristupanja Srbije EU to predstavlja jedno od pitanja koje mora biti rešeno, ali radimo takodje zato što verujemo da bez reševanja preostalih teških bilateralnih pitanja na Balkanu na duži rok ne možete ostvariti bezbednost, stabilnost i napredak koji su svima potrebni“, rekao je Kif.


Press Online :: Sport Fun :: Bivši fudbaler Milana prešao u političare\nBivši fudbaler Milana prešao u političare\nBivi fudbaler Milana i reprezentativac Gruzije, Kaha Kaladze (34) odlučio je da po zavretku profesionalne karijere uđe u politiku, pa će u novoj vladi svoje zemlje biti zamenik premijera, ministar infrastrukture i regionalnog razvoja.\nNaime, gruzijski milijarder Bidzina Ivanišvili pozvan je da bude budući premijer bivše sovjetske republike a, po njegovim rečima, napraviće "pravu narodnu vladu", u kojoj je posebno mesto rezervisano za jednog od proslavljenih fudbalera.\nPodsetimo, Kaladze je igrao na poziciji levog ili centralnog beka, a karijeru je počeo u Dinamu iz Tbilisija, odakle se 1998. godine preselio u kijevski Dinamo. Ipak, najdublji trag Kaladze je ostavio u Milanu, pošto je na "San Siru" proveo čak devet godina, odigrao 284 utakmice, postigao 13 golova, osvojio "skudeto" i dva pehara Lige šampiona. Karijeru je završio u Đenovi, dok je za reprezentaciju Gruzije na 83 utakmice postigao jedan pogodak.\n- Sport je oduvek bio moj život, odigrao sam bezbroj važnih utakmica, derbija i finala, ali emocije koje osećam sada kada je u pitanju budućnost moje zemlje ne mogu da se porede ni sa čim - poručio je Kaladze.\nPored bogate karijere, gruzijski fudbaler bio je u žiži javnosti 2001. godine, kada je njegovog rođenog brata Levanija, na putu od kuće ka medicinskoj školi, oteo naoružani čovek u policijskoj uniformi. Otmičari su zahtevali otkup, koji je porodica platila, ali je Levani ipak ubijen, a njegovo telo pronađeno je tek 2006. godine u predgrađu Tbilisija.


On je istakao da tretman koji su pružili korejskoj “Juri” bila je preporuka i ostalim firmama iz ove zemlje, koje planiraju da u Nišu budu koncentrisane na jednom mestu. Njihovi proizvodni programi su različiti, od auto-industrije, preko informacionih tehnologija do električnih instalacija. U delegaciji se nalazi i agencija “Kotra”, koja se bavi promocijom investicionih ulaganja u Koreji, tako da će Niš biti predstavljen i drugim firmama iz te zemlje kao atraktivna lokacija za pokretanje posla.\nGradonačelnik Niša Miloš Simonović rekao je da je poseta korejske delegacije od izuzetnog značaja, jer će pored 1.500 radnika u fabrici “Jura” biti zaposleno joj nekoliko stotina građana u preduzećima koja se odomaće u Nišu. On je dodao da će u “Juri Eltek” biti proizvodnja auto-kablova namenjenih za izvoz, ali i za RTB “Bor”.\n-”Dajteh” bi trebalo početkom sledeće nedelje da počne izgradnju fabrike u Donjem Međurovu, a kraj radova je planiran za juli sledeće godine - rekao je gradonačelnik.\nMomčilo Mitić, šef projekta fabrike “Jura”, kaže da će objekat biti pokriven i zaštićen od snega u narednih nekoliko dana, kao i da će se poštovati rok do 31. marta sledeće godine za završetak ovog pogona.\n- Imamo još nekih kompanija čija imena ne želim da objavljujem, a koje su sada vrlo blizu da donesu odluku da investiraju u Niš - rekao je Dinkić i naveo da će zbog toga biti potrebno da gradska uprava ubrza procedure, a investitori će se odužiti otvaranjem radnih mesta za Nišlije.\nDa je Niš atraktivan za otvaranje korejskih firmi potvrdio je juče Kim Jigi, supervizor “Jure” u Nišu, koji je rekao da je zadovoljan dinamikom izgradnje fabrike i tretmanom koji “Jura” ima u Ministarstvu ekonomije.


Trener Olimpijakosa Pedro Martins rekao je pred duel sa Crvenom zvezdom da očekuje spektakl i pobedu svog tima. U prvom kolu Lige šampiona ekipa Crvene zvezde pobedila je Olimpijakos rezultatom 3:1, a Pedro Martins najavljuje drugačiju utakmicu u Atini.\nZvezda će igrati na kontre, moramo da budemo inteligentni\nCrvena zvezda ima sve u svojim rukama uoči sutrašnjeg meča u Pireju, ali sličnu parolu ponavljaju i u Olimpijakosu. Trijumf nad srpskim šampionom doneo bi crveno-belima iz Pireja evropsko proleće. Bio je to još jedan sjajan rezultat za Pedra Martinsa koji je grčkog vicešampiona ...\nOlimpijakos definitivno bez Valbuene na Zvezdu\nOlimpijakos će odlučujući meč grupne faze Lige šampiona protiv Crvene zvezde definitivno sačekati bez prisustva ponajboljeg igrača Matjea Valbuene, javljaju svi relevantni grčki mediji! Loše vesti za pirejski klub stigle su tokom dana, pošto su lekari definitivno ustanovili da ...\nOlimpijakos će odlučujući meč grupne faze Lige šampiona protiv Crvene zvezde definitivno sačekati bez prisustva ponajboljeg igrača Matjea Valbuene, javljaju grčki mediji. Francuz je povredu doživeo u ligaškom derbiju protiv Paoka u Superligi i od tada nije dostupan treneru Pedru ...\nNekadašnji fudbaler Liona, a sada jedan od najboljih pojedinaca Crvene zvezde Matje Valbuena definitivno će propustiti najbitniji meč u Ligi šampiona protiv Crvene zvezde u Pireju Loše vesti za pirejski klub stigle su tokom dana, pošto su lekari definitivno ustanovili da ...\n- Znamo da će se rival osloniti na kontranapade, tako da ćemo brzo morati da osvajamo loptu. Da budemo inteligentni - rekao je strateg Olimpijakosa Bratska ljubav će sutra biti po strani, na talonu je evropsko proleće i oba tima će želeti da ostvare rezultat koji bi im omogućio ...\n"Mi smo već prošli kroz ovakvu situaciju, igrali finala", smatra Portugalac. Fudbalere Olimpijakosa čeka ključna utakmica u evropskoj sezoni kluba iz Pireja. U šestom kolu Lige šampiona Grci će morati da savladaju Crvenu zvezdu kako bi se plasirali u nokaut rundu Lige Evrope, a ...\nBEZ DLAKE NA JEZIKU: Trener Olimpijakos očekuje pobedu nad Crvenom zvezdom!\nTrener Olimpijakosa Pedro Martins, rekao je pred duel sa Crvenom zvezdom (sreda 21 čas) u okviru šestog kola grupe "B" Lige šampiona, da očekuje težak meč, ali i trijumf svog tima. Ostaje nam da vidimo da li je samouvereni Pedro Martins u pravi oko pobednika u sredu uveče.


SAD ne planira da povuče vojsku iz Sirije\nSirijsko Ministarstvo inostranih poslova saopštilo je u četvrtak da je američko vojno prisustvo u Siriji "agresija" i kršenje suvereniteta te zemlje.\nSirijske vlasti reagovale su na govor američkog državnog sekretara Rexa Tillersona, koji je u srijedu rekao da Sjedinjene Države planiraju da ostanu vojno i diplomatski angažovane u Siriji, dugo poslije poraza Islamske države.\nSAD predvode koaliciju koja je od 2014. godine izvodila napade na položaje Islamske države u Siriji i Iraku, dok je Pentagon prošlog mjeseca saopštio da na sirijskoj teritoriji ima oko dvije hiljade američkih vojnika.\nTillerson je iznio niz razloga zbog kojih je, kako je istakao, ključno za SAD da ostanu u Siriji, između ostalog i da bi se spriječio novi uspon Islamske države i Al-Kaide.\n"Islamska država je jednom nogom u grobu i sa održavanjem američkog vojnog prisustva u Siriji do potpunog poraza te terorističke organizacije, Islamska država će uskoro biti sahranjena", istakao je Tillerson.\nTakođe je poručio da "ne možemo da dozvolimo ponavljanje istorije u Siriji", aludirajući na, kako je ocijenio, greške koje je Obamina administracija napravila preranim povlačenjem američkih vojnika iz Iraka, te neuspjelom stabilizacijom Libije poslije svrgavanja s vlasti i smrti predsjednika Moamera Gadafija.


Naslovnica U žiži Poslanici SDP-a, Naše stranke, SBB-a i A-SDA traže hitnu sjednicu Predstavničkog doma\nInače, u subotu su bila puna četiri mjeseca otkako je konstituiran Predstavnički dom PSBiH, a teče drugi mjesec od formiranja Doma naroda, no rad PSBiH je u blokadi i još nisu formirane komisije domova, kao ni delegacije u evropskim tijelima\nPoslanici SDP-a, Naše stranke, SBB-a i A-SDA uputili su zahtjev Borjani Krišto, predsjedavajućoj Predstavničkog doma Parlamentarne skupštine, za sazivanje hitne sjednice Predstavničkog doma Parlamenta BiH zbog eskalacije migrantske krize i neimenovanja delegacije BiH u Parlamentarnu skupštinu Vijeća Evrope. Kako je za „Avaz“ potvrdio Saša Magazinović, poslanik SDP-a u tom domu, oni očekuju da sjednica bude održana što prije. U nastavku pročitajte šta su poslanici naveli u zahtjevu.\n– Bosna i Hercegovina se i dalje suočava s trendom povećanog priliva migranata/izbjeglica, a što je posebno vidljivo u prva tri mjeseca tekuće godine, s tendencijom izrazitog povećanja u narednim mjesecima.\nRuta kretanja migranata kroz Bosnu i Hercegovinu, u najvećoj mjeri, završava u Unsko-sanskom kantonu, u Bihaću i Velikoj Kladuši, gdje su spontano i iz nužde formirani privremeni prihvatni centri.\nPrivremeni prihvatni centri, koji su uspostavljeni isključivo zbog zimskih uvjeta, nalaze se u gradskim zonama te se zbog masovnog i povećanog broja migranata život u ovim gradovima pretvara u poseban režim koji sve više liči na veliki kolektivni migrantski i izbjeglički kamp.\nZbog eskalacije ove humanitarne krize, narušene sigurnosne situacije i povećanog rizika od narušavanja zdravstvenog stanja, radi normalizacije, upravljanja i kontrole kretanja i boravka migranata, Gradsko vijeće Bihaća usvojilo je zaključke kojima se traži hitno djelovanje i postupanje nadležnih institucija i organa Bosne i Hercegovine.\nTakođer, Vlada Unsko-sanskog kantona, nezadovoljna dosadašnjim odnosom nadležnih državnih izvršnih vlasti prema postojećoj migracijskoj situaciji u Unsko–sanskom kantonu, a naročito nedjelotvornim radom Koordinacionog tijela za pitanja migracija u Bosni i Hercegovini, traži hitno djelovanje radi primjene Zakona o azilu i Zakona o strancima, zatvaranja migrantske rute prema sjeverozapadnom dijelu naše države, zatvaranja postojećih i izmještanja privremenih prihvatnih centara van naseljenih mjesta Unsko-sanskog kantona, kao i ravnomjernog raspoređivanja migranata po teritoriju cijele države.\nU prilogu ovog zahtjeva za sazivanje hitne sjednice Predstavničkog doma Parlamentarne skupštine Bosne i Hercegovine dostavljamo vam i zaključke koje je usvojilo Gradsko vijeće Bihaća na svojoj vanrednoj sjednici koja je održana 04. aprila 2019. godine.\nPredmetna informacija Vijeća ministara Bosne i Hercegovine o kontroli i upravljanju prilivom masovnog broja migranata i izbjeglica u Bosnu i Hercegovinu sa osvrtom na sigurnosnu i humanitarnu situaciju na području Unsko-sanskog kantona treba sadržavati i akcijski plan kojim će se prekinuti aktuelna migrantska ruta kojom se migranti koncentriraju na području Unsko-sanskog kantona i konačno migrantsku krizu staviti pod kontrolu nadležnih institucija Bosne i Hercegovine.\n05. aprila 2019. godine u Trebinju je održan sastanak ambasadora zemalja članica EU koje su akreditirane u BiH s ministrom vanjskih poslova u Vijeću ministara BiH Igorom Crnatkom, a tema sastanka je bila razmjena informacija o evropskom putu BiH. Nakon sastanka ministar Crnadak je naglasio kako je Vijeće Evrope izdalo posljednje upozorenje BiH da u naredna dva dana dostavi imena članova delegacije BiH u Parlamentarnoj skupštini Vijeća Evrope, jer u protivnom naša država neće imati svoje predstavnike i svoj glas u rješavanju važnih pitanja kojima se ova institucija čija je BiH punopravna članica bavi.\nPoznato je da Predstavnički dom i Dom naroda još nisu imenovali parlamentarne komisije niti delegacije Bosne i Hercegovine u tijelima međunarodnih organizacija u čijem radu Bosna i Hercegovina participira.\nČlanom 189. (Imenovanje članova delegacija Parlamentarne skupštine BiH) Poslovnika Predstavničkog doma Parlamentarne skupštine Bosne i Hercegovine (“Službeni glasnik BiH”, broj: 79/14, 81/15 I 97/15) uređeno je imenovanje članova delegacija Parlamentarne skupštine BiH, koje učestvuju u parlamentarnim skupštinama međunarodnih organizacija ili međunarodnim institucijama i uloga kolegija oba doma PSBiH u tom procesu.\nBudući da Bosni i Hercegovini prijeti scenarij da nema svoje predstavnike u Parlamentarnoj skupštini Vijeća Evrope, a kako je članom 189. Poslovnika Predstavničkog doma PSBiH određeno da Kolegij Doma vodi računa o tome da se, uz pomoć Sekretarijata Parlamentarne skupštine BiH, osiguraju uvjeti potrebni za realizaciju planiranih međunarodnih aktivnosti stalnih i privremenih parlamentarnih delegacija, potrebno je da Kolegij Doma informiše Predstavnički dom PSBiH o razlozima zbog kojih nije izvršeno imenovanje članova Delegacije Bosne i Hercegovine u Vijeću Evrope, te da se u najkraćim rokovima izvrši imenovanje od oba doma Parlamentarne skupštine BiH – navodi se u obrazloženju poslanika SDP-a, Naše stranke, SBB-a i A-SDA.\nPodsjećamo, Vijeće Evrope upozorilo je u petak Parlament Bosne i Hercegovine da do subote u ponoć predlože imena svoje delegacije u Parlamentarnoj skupštini Vijeća Evrope (PSVE) ili u protivnom postoji rizik da u ovom tijelu naša zemlja neće imati predstavnike sve do naredne godine.\nUkazali su na to Tiny Kox i Serhiy Sobolev, izvjestioci Vijeća Evrope za monitoring BiH, u pismu predsjedavajućim oba doma Parlamentarne skupštine BiH, Borjani Krišto u Predstavničkom domu i Bakiru Izetbegoviću u Domu naroda.\nU pismu su podsjetili da je Parlament BiH bio u obavezi da šest mjeseci od datuma izbora dostavi imena nove delegacije, a da starom sazivu Delegacije nije dozvoljeno da obavlja mandat u tehničkom smislu.\nSaša Magazinović, poslanik SDP-a i član Delegacije BiH u PSVE u prošlom sazivu kaže da je skandalozno ukoliko BiH ne bude imala predstavnike u toj evropskoj instituciji.\n– U vremenu kada se vladajući političari utrkuju u najavama pozitivnih iskoraka prema članstvu u EU, mi sami sebe izbacujemo iz Vijeća Evrope, najvažnije institucije čiji smo trenutno punopravni član. Tužna i sramotna je činjenica da oni koji odlučuju o našoj sudbini na međunarodnoj sceni apsolutno ne razumiju vanjsku politiku. Sa njima nećemo stići nigdje- kazao je Magazinović za „Avaz“.\nInače, u subotu su bila puna četiri mjeseca otkako je konstituiran Predstavnički dom PSBiH, a teče drugi mjesec od formiranja Doma naroda, no rad PSBiH je u blokadi i još nisu formirane komisije domova, kao ni delegacije u evropskim tijelima.\nPrethodni članakVTKBiH pozvala privrednike da dostave prijedloge o smanjenju carinskih stopa\nSljedeći članakEdin Forto za “Avaz”: Prema najavama SDA, trebali smo biti smijenjeni još u martu


Potvrđeno šest izjava o zainteresovanosti za “Komercijalnu banku”\nU Ministarstvu finansija je održana sednica Tenderske komisije koja prati sprovođenje postupka prodaje akcija u vlasništvu Srbije u “Komercijalnoj banci” a.d. Beograd, a nakon razmatranja svih pristiglih ponuda, utvrđeno je da je šest izjava o zainteresovanosti dostavljeno blagovremeno i da sadrže svu dokumentaciju predviđenu javnim pozivom.\nSaglasno javnom pozivu za dostavljanje izjava o zainteresovanosti, koji je objavljen dana 31. maja, na prodaju se nude akcije “Komercijalne banke” a.d. Beograd koje predstavljaju ne manje od 50,1 odsto ukupnog broja običnih akcija izdatih od banke, sa mogućnošću sticanja najviše 13.997.686 akcija, saopštilo je Ministarstvo finansija.\nTo čini ukupno najviše 83,23 odsto ukupnog broja izdatih običnih akcija.\nIzjavom o zainteresovanosti, učesnici na tenderu su imali zadatak da dokažu da se bave bankarskom delatnošću u poslednje tri godine i da je vrednost ukupne aktive koja se odnosi na bankarsku delatnost veća od milijardu evra na kraju 2018. godine (ako nije primenljivo, onda na kraju 2017. godine), ili da su prikupila sredstva u iznosu od najmanje 500 miliona evra u poslednjih 10 godina.\nTakođe, mogli su da dokažu i da upravljaju imovinom vrednom najmanje milijardu evra na kraju 2018. godine (ako nije primenljivo, onda na kraju 2017. godine), ili da su investitor poslednjih 10 godina kroz minimalno učešće u kapitalu od 20 odsto u najmanje jednoj bankarskoj grupi, čija je aktiva iznosila preko milijardu evra, u najmanje jednoj od datih godina investicionog perioda.\nSaglasno Uredbi o načinu i postupku prodaje akcija banaka koje su u vlasništvu Republike Srbije, učesnici koji ispunjavaju kvalifikacione kriterijume definisane u javnom pozivu će biti informisani pisanim putem i biće pozvani da uzmu učešće u daljem toku tenderskog postupka, navodi se u saopštenju Ministarstva finansija.\nUredbom je predviđeno da Ministarstvo finansija, nakon prijema izjava o zainteresovanosti, između ostalog donosi i odluku o vrsti tenderskog postupka.\nNakon donošenja ove odluke, zainteresovana lica koja su podnela blagovremene i potpune izjave o zainteresovanosti biće obaveštena o daljem toku postupka u skladu sa Uredbom, navedeno je u saopštenju.\nTaktika za izlazak iz krize: “Deutsche Bank” fomira "lošu" banku\nŠpanska banka “Santander” zatvara 1.150 filijala\nŠvajcarska kaznila pet najvećih banaka na svetu


Trg Slavija: Počinje rekonstrukcija\nNaslovna » BG servis » Trg Slavija: Počinje rekonstrukcija\nTrg Slavija - rekonstrukcija\nNeko drugi 7. oktobar 2015. BG servis Postavite komentar\nTrg Slavija trebalo bi da bude rekonstruisan, a radovi su počeli na platou ispred Narodne banke Srbije na Slaviji.\nPrvo će biti srušeni privremeni objekti koji su pripadali Narodnoj banci Srbije, a koji do danas iz nekog razloga nisu uklonjeni. Ipak, Grad je uspeo da se dogovori sa Narodnom bankom Srbije o uklanjanju tih objekata.\nU narednoj fazi se prelazi na rušenje preostalih objekata na ovom platou za koje je potrebno sačekati nekoliko rešenja od grada i opštine. U finalnom projektu predviđena je zelena javna površina, namenjena za odmor i razonodu građana, a koja je oivičena Nemanjinom, Kralja Milutina i Kralja Milana, a koja će prednjim delom gledati na takođe rekonstruisani Trg Slavija i predivnu fontanu. Zbog izgradnje fontane sadašnja bista Dimitrija Tucovića biće prebačena na ovaj plato.\nSam Trg Slavija, to jest skver biće uređen od proleća naredne godine, odmah posle Beogradskog maratona. Predviđena je i kompletna rekonstrukcija Bulevara oslobođenja, dok će uređenje platoa ispred NBS-a biti završeno do tog perioda.\nPlanom detaljne regulacije otklonjena je mogućnost da se na ovom platou smesti prostor za parkiranje automobila, koji će biti uz ulicu, dok je posle više saobraćajnih analiza usvojeno rešenje koje će maksimalno smanjiti gužve na Slaviji.\nNovim planom je takođe odbačena ideja o izgradnji podzemnih prolaza za pešake ispod trga, što je ranije bilo planirano. (Beoinfo)\nTagovibulevar oslobođenja radovi trg slavija\nPrethodni Counter Strike: Global Offensive\nSledeći Premijera: „Grimizni vrh“ 14. oktobra


Šefik: "Pogrešio sam sa Crnom Gorom" - Sportske.net\nŠefik: "Pogrešio sam sa Crnom Gorom"\nGolman Crvene zvezde Denis Šefik otvorio je dušu i priznao da nije trebalo da prihvati poziv nacionalnog saveza Crne Gore nakon što je odlučio da više ne brani za Srbiju.\nJedan od najboljih vaterpolo golmana sveta sa velikim uspehom nastupa za Crvenu zvezdu iako je stasao u Partizanovoj školi.\nKarijera Denisa Šefika nekako je puna takvih obrta koji se ne bi očekivali o čemu svedoči i činjenica da je nakon velikih uspeha sa reprezentacijom Srbije i Crne Gore prihvatio poziv samostalnog vaterpolo saveza naših južnih suseda koji su ga "vrbovali" nakon osamostaljenja Crne Gore.\nIako je trebalo da bude jedno od velikih pojačanja "Ajkula" Šefik je doživeo razočarenje o kojem je progovorio mnogo godina kasnije.\n"Napravio sam grešku što sam odlučio da branim za nacionalni tim Crne Gore. Sve što sam godinama stvarao, degradio sam za te dve godine" rekao je za "Novosti" Zvezdin golman.\n"Posle onoga što sam doživeo u Pekingu, gde nisam zaslužio da tadašnji selektor Udovičić ima takav odnos prema meni, shvatio sam da sam završio u reprezentaciji. Setio sam se da sam u Jadranu napravio ime, a imao sam i osećaj da im dugujem, da su zaslužili da branim za njih. Samo nije ispalo ni blizu kako sam planirao. Čak je bilo veoma loše po mene" priseća se Šefik kako je njegova dobra volja izrodila pogrešan potez.\nŠefik je na OI u Londonu bio drugi golman Crne Gore ali mu je turnir iz 2012. godine ostao u lepom sećanju zbog činjenice da je ugovorio angažman u Zvezdi.\n"Godinama me je zvao moj prijatelj Vikor Jelenić. Ipak, za vreme Igara razgovarali smo Andrija Prlainović, Duško Pijetlović, Nikola Rađen i ja. Dogovorili smo se, pružili ruku jedni drugima i tog trenutka sam odlučio da dođem u Zvezdu" otkriva Šefik.\nSa crveno-belima Šefik je u 2013. godini stigao do četiri trofeja i osvojio sve što se osvojiti može, iako je i pre igranja za Zvezdu na svojim grudima nosio svakojake medalje.


Lukas je u našu zemlju došao na četvoromesečni staž kroz program "Get Balkanized...\nLukas je u našu zemlju došao na četvoromesečni staž kroz program "Get Balkanized" koji je organizovan u saradnji sa njegovim Univerzitetom. Lukas studira održivu socijalnu politiku na Univerzitetu Bon-Rajn-Zig, sa sedištem u Sankt Augustinu, u Nemačkoj. Tokom studija unapredio je svoje veštine u politici, ekonomiji, komunikaciji i statistici, a tokom prakse u NALED-u želi da stekne prvo radno iskustvo i unapredi stečene veštine. Lukas se pridružio NALED timu u aprilu na poziciji Praktikanta u Jedinici za istraživanja i analitiku.\nTokom svoje karijere duge više od 15 godina Milica je stekla jedinstveno iskustvo radeći ...\nTokom svoje karijere duge više od 15 godina Milica je stekla jedinstveno iskustvo radeći sa privatnim, javnim i civilnim sektorom u Srbiji i regionu jugoistočne Evrope. Prva iskustva u struci stekla je u kompaniji Link group, liderom u oblasti IT-a i edukacije, gde se bavila dizajniranjem promotivnih materijala i pristupa za plasman proizvoda na tržištu. Od 2007. do 2010. pridružila se USAID-ovom programu za podsticaj ekonomskom razvoju opština (MEGA). Specifičnu ekspertizu stekla je u oblasti lokalnog ekonomskog razvoja i promocije investicija na poziciji marketing savetnika za više od 30 lokalnih samouprava u Srbiji. Karijeru nastavlja u NALED-u kao marketing menadžer, gde je brzo napredovala do pozicije direktora za komunikacije i razvoj. Kao istaknut član rukovodećeg tima NALED-a, zadužena je za strateške komunikacije i pozicioniranje organizacije, kampanje javnog zagovaranja i događaje, kreativna rešenja i razvoj članstva. Od 2021. ima ulogu tim lidera Nacionalne inicijative za bezgotovinska plaćanja. Završila je Ekonomski fakultet u Beogradu i master je marketinga. Ima certifikate iz biznis planiranja, marketinga (Academic Training Association), promocije investicija (FIAS, Svetska banka), a dodatna znanja stekla je na stručnom usavršavanju u SAD-u, Kini i Indiji. Član je Mense i Etičkog komiteta NALED-a.\nSpecijalistkinja za odnose s javnošću\nSaradnica za razvoj članstva i CSR\nSanja je osnovne studije završila na Univerzitetu Singidunum u Beogradu na smeru informaci...\nSanja je osnovne studije završila na Univerzitetu Singidunum u Beogradu na smeru informacione tehnologije gde je usvojila znanje iz grafičkog dizajna, CMS-a i digitalnog marketinga. Tokom studija je sticala iskustvo u digitalnom marketingu kao freelancer. Radno iskustvo u marketingu sticala je u kompaniji koja se bavi poslovnim usavršavanjem – Dale Carnegie, gde je dobila sertifikat iz prezentacionih veština „High impact presentation“ i organizovala dogadjaj „Learn leadership strategies that drive workplace culture of engagement“ u saradnji sa Američkim ambasadama zemalja Ex-Yu regiona. NALED-u se priključila u martu 2022. godine kao saradnica za komunikacije u Odeljenju za komunikaciju i razvoj. Tečno govori engleski jezik.\nPraktikant za komunikacije\nIgor je na završnoj godini studija Fakulteta organizacionih nauka, na smeru menadžment. P...\nIgor je na završnoj godini studija Fakulteta organizacionih nauka, na smeru menadžment. Prvo radno iskustvo Igor je sticao u Ipsos Strategic Marketing-u kao terenski istraživač. Igor zatim prelazi u kompaniju Marklab na poziciju marketing praktikanta, gde se bavio veb dizajnom, društvenim mrežama, kao i testiranjem i optimizacijom korisničkih iskustava. Poslednje angažovanje je u medijskoj agenciji Media House-u gde se kao marketing asistent najviše bavio medijskim planiranjem i zakupom online i offline medija. NALED-u se pridružio februara 2022. godine na poziciji praktikanta za komunikacije u Odeljenju za komunikacije i razvoj.\nPraktikantkinja za odnose s javnošću\nNada je osnovne studije novinarstva i komunikologije završila na Fakultetu političkih nau...\nNada je osnovne studije novinarstva i komunikologije završila na Fakultetu političkih nauka Univerziteta u Beogradu. Tokom studija učestvovala je u organizaciji značajnih predavanja, tribina, kao i poseta različitim medijskim kućama i time unapredila veštine komunikacije, javnog nastupa i organizacije događaja. Na poslednjoj godini studija obavljala je praksu na lokalnoj televiziji na poziciji novinar-reporter. Nada je angažovana na tekućim aktivnostima Jedinice za odnose sa javnošću u NALED-u od decembra 2021. godine.\nŠefica Jedinice za pripremu projekata\nSpecijalistkinja za finansije i administraciju\nSpecijalistkinja za pripremu projekata\nSaradnica za pripremu projekata\nPraktikantkinja za pripremu projekata\nKatarina je završila Pravni fakultetu Univerziteta u Beogradu, na međunarodnom smeru. Tre...\nKatarina je završila Pravni fakultetu Univerziteta u Beogradu, na međunarodnom smeru. Trenutno pohađa master studije na Fakultetu organizacionih nauka, na smeru upravljanje projektima. Tokom studija volontirala je u studentskoj organizaciji za razmenu ESNBelUPgrade. Prvo radno iskustvo stekla je u okviru Work and travel programa, radeći kao spasilac na bazenu gde je imala priliku da bliže upozna druge kulture i način života živeći u Vašingtonu. Katarina je takođe stekla znanja iz sfere digitalnog marketinga, sa glavnim fokusom na content marketing u okviru kog je sa uživanjem pisala tekstove za blog i unapredila svoje veštine pisanja na engleskom jeziku. Katarina se NALED-u priključila decembra 2021. godine na poziciji praktikantkinje za projekte u Odeljenju za finansije i projekte.\nPraktikantinja za finansije i administraciju\nMilica je osnovne studije završila na Ekonomskom fakultetu u Beogradu, na smeru statistika...\nMilica je osnovne studije završila na Ekonomskom fakultetu u Beogradu, na smeru statistika, informatika i kvantitativne finansije. Nakon studija, Milica želi da se upozna i dalje razvija u oblasti finansija. Takođe, aktivan je član KUD-a Dimitrije Koturović gde svira flautu, a u slobodno vreme voli da piše pesme i bavi se fotografijom. NALED timu se pridružila u aprilu 2022. godine na poziciji Praktikantkinje za finansije i administraciju u Odeljenju za finansije i projekte.


MSP Srbije uručilo protestnu notu ambasadoru Hrvatske - 21.04.2016, Sputnik Srbija\nMSP Srbije uručilo protestnu notu ambasadoru Hrvatske\nMinistarstvo spoljnih poslova Srbije uručilo je protestnu notu ambasadoru Hrvatske u Beogradu Gordanu Markotiću zbog izjave šefa hrvatske diplomatije Mira... 21.04.2016, Sputnik Srbija\nvesti, srbija, hrvatska\n14:10 21.04.2016 (Osveženo: 10:59 24.08.2021)\n© Flickr / Zdenko Zivkovic/ John S. and James L. KnigZastave Srbije i Hrvatske\n© Flickr / Zdenko Zivkovic/ John S. and James L. Knig\nMinistarstvo spoljnih poslova Srbije uručilo je protestnu notu ambasadoru Hrvatske u Beogradu Gordanu Markotiću zbog izjave šefa hrvatske diplomatije Mira Kovača, kojom vređa i omalovažava Srbiju.\nKovač: Hrvatska ne preti, samo pomaže Srbiji\n6 April 2016, 08:55\nMSP smatra neadekvatnim da se u javnim izjavama hrvatskih zvaničnika primena zakona Srbije opisuje kao „povjesna perverzija“, a Srbiji implicira da je „država iz koje su potekli planovi za ratove 1990“.\nU saopštenju se navodi da MSP smatra da bi uzdržavanje od ovakvih ocena sa hrvatske strane ubuduće doprinelo unapređenju bilateralnih odnosa i dobrosusedske saradnje.\n„Ministarstvo spoljnih poslova Srbije koristi ovu priliku da ukaže da se u Republici Hrvatskoj gotovo svakodnevno dešavaju nacionalistički ispadi i koristi govor mržnje, čime se među pripadnicima srpske nacionalne manjine stvara osećaj ugroženosti, što je direktna posledica izbegavanja nadležnih organa Republike Hrvatske, da ovakve pojave adekvatno sankcionišu i javno osude“, navodi se u saopštenju.\nMinistarstvo je posebno zabrinuto zbog učešća hrvatskog pevača Marka Perković Tompsona na verskoj tribini za mlade u katoličkoj školi u Šibeniku 16. aprila, i predavanja koje je održao učenicima osnovne i srednje škole, uz pesme „Čavoglave“, i „Jasenovac i Gradiška Stara“ u kojima se veličaju ustaštvo i upućuju pretnje Srbima.\nAmbasador Markotić i predstavnici Ministarstva spoljnih poslova saglasili su se da, nakon formiranja nove vlade u Srbiji, treba češće održavati sastanke predstavnika dveju zemalja na kojima bi se razmatrala otvorena pitanja, navodi se u saopštenju.


ZA ZDRAVU ŽIVOTNU SREDINU - Glas Podrinja\nEKOLOŠKA SARADNjA ŠAPCA I SREMSKE MITROVICE\nGradski rukovodioci Sremske Mitrovice i Šapca, kao i članovi nevladinih organizacija iz ova dva mesta, održali su sastanak na kom su predstavljeni rezultati projekta upravljanja otpadom, koji je realizovan pod pokroviteljstvom Evropske unije, uz posredovanje Stalne konferencije gradova i opština.\nViše od 65 odsto građana sa područja Šapca i Sremske Mitrovice koriste usluge Regionalne deponije „Srem-Mačva“. Skoro 170 tona smeća, od čega veći deo iz Šapca, svakodnevno završi na ovoj lokaciji. Podizanje nivoa svesti o pravilnom odnosu prema otpadu glavni je cilj čijem ostvarenju predstavnici dva grada teže, istaknuto je na sastanku u Sremskoj Mitrovici.\n- Srećni smo jer sa kolegama iz Sremske Mitrovice delimo iste evropske vrednosti. Naš politički dogovor je da idemo ka Evropi i usvajamo evropske vrednosti, kako bi usvojili kulturu koja tamo vlada i osigurali kvalitetniji način života. Ovaj projekat je u tom duhu, i nadam se da ćemo primere dobre prakse početi da usvajamo što pre, što dinamičnije, kako bismo svojoj deci ostavili čistiju i zdraviju sredinu. Želimo da ih naučimo kako da se ophode prema prirodi, kako bi i njihovi potomci znali da čuvaju ono što imaju, naveo je gradonačelnik Šapca Nebojša Zelenović.\nTomislav Janković, zamenik gradonačelnika Sremske Mitrovice zadovoljan je saradnjom sa predstavnicima Šapca na nedavno okončanom projektu.\n- U komunikaciji i pri realizaciji dogovora nije bilo nikakvih problema. Poštovali smo predviđene procedure i čitav posao obavili u planiranim rokovima. Projekat je trajao 12 meseci, on predstavlja nastavak izgradnje Regionalne deponije „Srem-Mačva“, ali i nastavak dobrih odnosa između Sremske Mitrovice i Šapca, rekao je Janković.\nVrednost programa, koji je najvećim delom finansirala Evropska unija iznosi 158. 000 evra. Deo sredstava koji je bio predviđen za Šabac iskorišćen je za izgradnju deset zelenih, odnosno reciklažnih ostrva. Planirano je da u narednom periodu upravljanje otpadom dobije novu dimenziju, pošto se očekuje da Regionalna deponija dobije liniju za separaciju smeća.\n- Uslov koji je neophodno ispuniti za dobijanje upotrebne dozvole je izgradnja linije za separaciju smeća. Sredstva za ovaj posao su obezbeđena. Radove, vredne 200 miliona dinara, finansiraće država. Na taj način, vrednost čitavog projekta Regionalna deponija „Srem-Mačva“, podiže se na skoro deset miliona evra, naveo je zamenik direktora Regionalne deponije Nebojša Popović.\nU česnici sastanka posebno su se zahvalili nevladinom sektoru i ekološkim organizacijama, poput šabačkog „EKOS“, koje su bile uključene u projekat. Zajedno sa ovim udruženjima građana, predstavnici dva grada planiraju da u budućnosti još intenzivnije rade na edukaciji svih, posebno najmlađih, o temama koje se odnose na očuvanje zdrave životne sredine.\nG radska uprava Šabac i EKOS prošlog petka organizovali su konferenciju za medije povodom završetka projekta “Regionalna deponija Srem-Mačva. Učestvovali su saradnici na projektu, komunalna preduzeća iz oba grada JKP “Komunalije“ iz Sremske Mitrovice, JKP “Stari Grad“ iz Šapca, nevladine organizacije EKOS iz Šapca i SM Omladinski centar iz Sremske Mitrovice. Kompletan projekat je, podsetimo, sprovela Stalna konferencija gradova i opština, a pod pokroviteljstvom Evropske unije, kroz program “Edžchange IV“.\nDirektor JKP “Stari Grad“ Dragan Ninković naveo je da je uz sve prednosti koje je doneo početak rada Regionalne deponije najnepovoljnije uvećanje računa građanima za vrednost deponovanja smeća.\n-To je cena koju Regionalna deponija naplaćuje javnim preduzećima. Šabac ima ubedljivo najnižu cenu iznošenja smeća na teritoriji Srbije. Sremska Mitrovica će tokom ove godine takođe povećavati cenu, ali u nekoliko puta.


Protest ribolovaca zbog zagađenja i uništenja Južne Morave - Društvo - Dnevni list Danas\nPočetna » Vesti » Društvo » Protest ribolovaca zbog zagađenja i uništenja Južne Morave\nDanas Online04.08.2017. 21:26\nNa Mramorskom mostu, na Južnoj Moravi kod Niša, ribolovci, ljubitelji prirode i ostali građani juga Srbije okupiće se u nedelju u 6. avgusta 18 časova na protestnom skupu, kako bi iskazali nezadovoljstvo zbog sve većeg zagađenja i uništavanja reka na jugu Srbije.\nPovod za ovaj protest je višenedeljno obimno zagađenje i neprirodno zamućenje Južne Morave i to u letnjem periodu, kada bi voda trebalo da bude potpuno bistra.\nKako se ističe u saopštenju Ujedinjenih ribolvaca Srbije čitav sliv Južne Morave već godinama je teško zagađen. NJene najveće pritoke, Nišava i Toplica, jedne su od najzagađenih reka Srbije i Balkana. Nišava na svega nekoliko kilometara od centra Niša prima potpuno neprečišćenu gradsku kanalizaciju, koja pri malom letnjem vodostaju reke iznosi skoro trećinu količine nišavske vode. Ovo zagađenje je toliko da reka bukvalno smrdi na fekalije narednih 20 kilometara sve do Aleksinca, kada smrad polako jenjava.\nToplica je u Kuršumliji toliko zagađena od prerađivačke industrije drveta da čitavim svojim tokom do uliva u Moravu ima neprirodno tamnu boju, a često miriše na hemikalije. Meštani sela između Kuršumlije iz Prokuplja se žale da ima dana kada vazduh oko reke „štipa za oči”, što nedvosmisleno ukazuje na teško hemijsko zagađenje. Da problem bude veći, pored Toplice se nalazi ogroman broj povrtnjaka, u kojima se uzgajaju krastavac, paradajz i paprika, a zemlja se navodnjava pumpama koje crpu vode direkt iz reke. Ako znamo da i preko 90 % ovog povrća čini voda, onda možemo da zamislimo kakve otrove građani juga Srbije svakodnevno unose u organizam, jer se povrće topličkog kraja nalazi na tezgama pijaca svih većih gradova u široj okolini.\nReka Vlasina je još uvek nezagađena, ali je ona sama i sve njene pritoke potpuno uništena izgradnjom derivacionih mini hidro-elekrana, pa više teče ispod zemlje, kroz cevi, nego iznad zemlje. Isti “pakleni” plan postoji i za sve reke Stare planine, uključujući i one najveće: Visočicu, Temšticu i Toplodolsku reku. Ako on bude ralizovan, park prirode Stara planina ostaće bez bistrih planinskih reka, a sva okolna sela bez ikakvih šansi za razvoj seoskog i ribolovnog turizma.\nSama Južna Morava je priča za sebe, a stepen njenog zagađenja je praktično nemerljiv. Ribolovci smatraju da je uzrok glavni zagađivač na jugu Srbije, koji u Vranju tekstilne boje ispušta direktno u reku, a tome treba dodati da bale Južne Morave nizvodno od Vranja imaju više kesa i plastičnih flaša nego lišća na granama vrba, zbog čega sve više ljudi ovu reku zove Tužna Morava.\nKopanje šljunka direktno u koritu Južne Morave, što je inače zakonom strogo zabranjeno, je toliko učestalo da je postalo svakodnevna praksa. U bilo kom trenutku može se videti neki bager u sred Morave, čijim delovanjem je na mnogo mesta izmešten tok reke, „gurnute“ u jednu od obala u toj meri da potkopava i odnosi njive i zemljane puteve.\nKap koja je prepunila čašu je odsustvo reakcije svih nadležnih službi na pozive ribolovaca, ekologa, ali i običnih građana, na neprirodnu tamnu, crno-braon boju Južne Morave, kakva je već poslednjih nekoliko nedelja.\nOgorčeni, ribolovci i svi oni kojima je stalo do naših reka su rešili da se okupe i na Mramorskom mostu mirnim putem protestuju protiv sveopšteg uništenje reka juga Srbije, ali i protiv izostanka reakcije svih nadležnih službi, koje ili ne žele da rade posao za koji su plaćene ili im neko zabranjuje da ga rade, zaključuje se u saopštenju.


Deset godina od smrti Živana Saramandića - Čivijaš Radio Šabac\nPovodom deset godina od smrti čuvenog operskog umetnika Živana Saramandića (1939-2012) u Narodnom pozorištu 30. januara biće održan program pod nazivom „Sećanje na Živna Saramandića srpskog Šaljapina“.\nO Saramandiću, koji je osvojio ne samo domaće, nego i svetske operske scene, pevajući najveće role basovskog faha i na taj način ostavio veliki trag u operskoj umetnosti, govoriće njegova supruga, primadona Milka Stojanović, dok će tekstove o slavnom umetniku, objavljene u monografiji „Živan Saramandić“, autorke Dušice Milanović, čitati glumac Narodnog pozorišta u Beogradu Lepomir Ivković.\nŽivan Saramandić je rođen 2. aprila 1939. godine u Beogradu. Zbog bombardovanja, 1941. godine cela porodica se seli u Aranđelovac, rodni grad njegovih roditelja. Kompletna Živanova familija, i po očevoj i majčinoj strani, bila je veoma muzički obdarena i talentovana, pa je i on u ranoj mladosti zakoračio u svet muzike. Još kao učenik aranđelovačke Gimnazije, osniva zabavni orkestar, a bio je i najistaknutiji član hora.\nŽivan Saramandić Foto:promo Narodno pozorište\nDebitovao je na otvaranju sezone, 21. septembra 1966, u ulozi Kralja Egipta u Verdijevoj „Aidi“, da bi 14. februara 1968. bio primljen u stalni angažman. Tokom duge i bogate karije ostvario je niz značajnih uloga basovskog faha u operama „Knez Igor“ (Končak, Galicki), „Moć sudbine“ (Gvardijan), „Faust“ (Mefisto), „Nabuko“ (Zaharija), „Seviljski berberin“ (Don Bazilio), „Knez od Zete“ (Ivo Crnojević), „Ernani“ (De Silva), „Don Karlos“ (Filip, Veliki Inkvizitor), „Porgi i Bes“ (Kraun), „Evgenije Onjegin“ (Knez Grjemin), naslovne uloge u operama „Boris Godunov“, „Ivan Susanjin“, „Don Kihot“…\nKako podsećaju iz Narodnog pozorišta, ovaj veliki umetnik, gotovo do asketizma posvećen umetnosti, nastupao je na najlepšim i najznačajnijim operskim scenama u svetu, poput Boljšog teatra i Karnegi hola, te na prestižnim scenama u Sofiji, Atini, Budimpešti, Pragu, Varšavi, Kijevu, Odesi, Lenjingradu, Barseloni, Berlinu, Parizu, Dablinu… Bio je i vrstan interpretator crnačkih duhovnih pesama, a naročito je bio poznat po svojim interpretacijama ruskih narodnih pesama iz repertoara Šaljapina, koje je pevao i u SSSR-u, na više od 500 koncerata.\nNa sceni je bio do poslednjeg daha – pored tekućeg repertoara, spremao se i za obnovu „Don Karlosa“ koji je izveden 4. februara 2012. godine, a nekoliko dana kasnije, 13. februara, trebalo je da ponovo nastupi u solo-recitalu „Toržestvo Šaljapinu“, koji je godinama pevao na Sceni „Raša Plaović“.\nBonus video: Miloš Biković na komemoraciji Marka Živića


Predlaganje Slave Kukića nije ozbiljan pristup formiranju vlasti | HSPF.info – Portal Hrvatskog studentskog politološkog foruma\nPredlaganje Slave Kukića nije ozbiljan pristup formiranju vlasti\nZamjenik pomoćnika državnog tajnika SAD Thomas Cantryman smatra da predlaganje Slave Kukića za predsjedavajućeg Vijeća ministara BiH nije ozbiljan pristup formiranju vlasti.\n“Predložiti kandidata, bez poduzimanja koraka da tu osobu prihvati što širi i veći broj stranaka, nije ozbiljan pristup formiranja vlasti”, rekao je Cantryman.\nOcijenivši lošom idejom da netko u međunarodnoj zajednici, posebno u SAD, kaže da stvari u BiH ne funkcioniraju i da se treba tražiti drugo rješenje, Cantryman je rekao da od visokog predstavnika Valentina Inzka nije traženo da pokrene medijaciju i pregovore.\n“Ako se pojavi neka mogućnost, ako stranke pokažu dovoljno ozbiljnosti jedna prema drugoj da angažman visokog predstavnika može pomoći, mi ćemo to podstaći i ohrabriti”, istakao je Cantryman za sarajevski Dnevni avaz.\nZamjenik pomoćnika američkog državnog tajnika istaknuo je da SAD u BiH inzistira na principima Daytonskog sporazuma o jednoj državi, dva entiteta i tri konstitutivna entiteta. “Mi želimo da država bude funkcionalna, ne centralizirana”, dodao je Cantryman.\nPosjetu predsjednika Srbije Borisa Tadića Sarajevu Catryman je ocijenio kao vrlo dobar i više nego fair i korektan korak, a izjave koje dolaze iz Srbije izravnim i pozitivnim. “Bio je veoma pozitivan kada je riječ o poštovanju koje je pokazao prema BiH i insistiranju na principima Daytona”, istakao je Cantryman.


Srbija je uradila sve u pripremi za otvaranje Poglavlja 23, iz Akcionog plana za to Poglavlje ispunjeno je 80 odsto dospelih obaveza, a na još 15 odsto se trenutno radi, poručeno je na predstavljanju prvog izveštaja o sprovođenju tog plana.\n"Otvaranje poglavlja se iznova i iznova odlaže bez ijednog razloga koji bi se mogao vezati za ostvarene ili planirane rezultate u procesu reforme pravosuđa, borbe protiv korupcije i unapređenja osnovnih prava", istakao je ministar pravde Nikola Selaković.\nSelaković je rekao da je ponosan zbog svega što su institucije Srbije prethodnih godina uradile na pripremi početka pregovora u okviru Poglavlja 23, ali i da je razočaran činjenicom da ti rezultati nisu od strane EU prepoznati i vrednovani na pravi način.\n"Taj rad će biti vrednovan, ako niko drugi vrednovaće ga naši građani", istakao je Selaković, dodajući da je EU politička tvorevina, a da u politici retko postoje čvrsti i jasni principi.\nSelaković kaže da ako se podatku da je 80 odsto obaveza ispunjeno doda činjenica da je 15 odsto obaveza u toku ispunjenja, dolazi do podatka da smo mi u situaciji kada imamo ispusnjenih gotovo 95 odsto planiranih aktivnosti.\nDirektorka Kancelarije za evropske integracije, Ksenija Milenković, poručila je da je Srbija uradila apsolutno sve što se od nje očekivalo u pripremi za otvaranje Poglavlja 23 i da su svi koji su radili na tome razočarani što do toga nije došlo.\nMilenković je istakla da će Srbija, nezavisno od toga kada će to poglavlje biti otvoreno, jer to zavisi od EU, i kada će biti doneta ta politička odluka, nastaviti da radi na tome.\nŠef Pregovaračke grupe za Poglavlje 23, Čedomir Backović, istakao je da je to Poglavlje, što se tiče 60 institucija i organa Srbije koji čine tu radnu grupu, uveliko otvoreno.


Portparol Evropske unije Peter Stano (Foto: Twitter)\nPredsednik Srbije Aleksandar Vučić i premijer Kosova Avdulah Hoti sastaće se u nedelju, 12. jula u Briselu u okviru političkog dijaloga o normalizaciji odnosa, saopštio je u ponedeljak portparol Evropske unije (EU) Peter Stano.\n"Mogu da potvrdim da će ove nedelje, 12 jula, premijer Kosova Abdulah Hoti i predsednik Srbije Aleksandar Vučić doći u Brisel na sastanak na visokom nivou pod pokroviteljstvom EU. Biće to prvi sastanak u okviru dijaloga od novembra 2018", izjavio je Stano u poruci koja je preneta na Tviteru.\nOn je rekao da će sastanku prisusvovati šef evropske diplomatije Đuzep Borelj ispecijalni predstavnik EU za dijalog između Beograda i Prištine Miroslav Lajčak.\n"Ovaj sastanak će biti nastavak diskusije i rad na dostizanju sveobuhvatnog i pravno obavezujućeg sporazuma o normalizaciji odnosa između Srbije i Kosova, koji će se baviti svim otvorenim pitanjima", kazao je Stano.\nUoči najave o sastanka u Briselu AFP je javio da će francuski predsednik Emanuel Makron i nemačka kancelarka Angela Merkel biti domaćini video samita Srbija-Kosovo u petak, 10. jula.


PODIGNUTA TREĆA OPTUŽNICA PROTIV BELIVUKA I MILJKOVIĆA Crnogorsko tužilaštvo ih tereti za brutalno ubistvo Kapetana – UDARNA VEST . rs\nPODIGNUTA TREĆA OPTUŽNICA PROTIV BELIVUKA I MILJKOVIĆA Crnogorsko tužilaštvo ih tereti za brutalno ubistvo Kapetana\nutorak, 14. juna, 2022 utorak, 14. juna, 2022 5 min read UdarnaVest .rs\nSpecijalno tužilaštvo Crne Gore podiglo je optužnicu protiv Veljka Belivuka, Marka Miljkovića, Nebojše Jankovića i Ratka Živkovića koji su, prema dokaznom materijalu, 14. oktobra 2020. godine oteli Miletu Radulovića zvanog Kapetan, a potom ga predali ostalim članovima kavačke grupe, koji su ga po nalogu Slobodana Kašćelana i Igora Božovića ubili dva meseca kasnije, prenosi Blic.\nNa optužnici koju potpisuje specijalni tužilac Saša Čađenović su i Radoje Zvicer, Radoje Živković, Milan Vujotić, Dragan Knežević, Duško Roganović i Vladimir Vučković, piše podgorička Pobjeda.\nPrema dokumentu Specijalnog tužilaštva, Belivukova grupa koju su činili Miljković, Janković i Ratko Živković po prethodnom dogovoru sa Kašćelanom, Igorom Božovićem i ostalim pripadnicima njihove kriminalne grupe su 14. oktobra 2020. „silom, pretnjom i obmanom zadržali oštećenog Miletu Radulovića duže od 10 dana i prema njemu postupali na svirep način, u nameri da od njega iznude novac i drugu imovinsku korist“.\nPrema planu ove 13-člane kriminalne organizacije, Ratko Živković je stupio u kontakt sa Radulovićem tražeći od njega da se vide, pa ga pozvao da dođe u njegovu kuću koja se nalazi u Spužu u Stanjevića Rupi, tvrdeći da se radi o bezbednom i sigurnom mestu.\n– Pretili su mu govoreći da će ga staviti u mengele i pokazivali tela osoba koje su prethodno pripadnici ove kriminalne organizacije lišili života i mučili – navodi se u optužnici, piše podgorički dnevnik.\nU strahu za život, Radulović je Kašćelanovoj grupi omogućio da preko njegovog kriptovanog telefona i aplikacije Skaj u njegovo ime šalju pisane poruke da bi namamljivali pripadnike suprotstavljenog – škaljarskog klana da dolaze na određene lokacije gde bi ih potom likvidirali.\n– Nakon što su, po svojoj proceni, od Radulovića izvukli sve informacije i podatke koji ih zanimaju, lažno su mu obećali da će ga pustiti da živi u Španiji i da ga neće ubiti – navodi se u optužnici.\nIstog dana, Radonjić i Đurović su u kući koju je obezbedio Roganović ubili Radulovića tako što su mu ,,vezali ruke, a potom mu na glavu stavili najlonsku kesu vezavši je električnim produžnim kablom oko vrata“. Radulović je preminuo od ugušenja.\n– Sledeći kriminalni plan, okrivljeni Vučković i Radonjić po uputstvu i savetima Kašćelana i Roganovića uklonili su tragove mučenja i ubistva. Iz objekta gde su držali Radulovića uklonili su svu garderobu oštećenog i predmete koje je dodirivao kako bi uklonili DNK tragove.\nPotom je Vučković posmrtne ostake Radulovića ,,pasatom karavan“ prevezao do napuštenog vojnog objekta – ukopa na vrhu Babina glava – na Cetinju gde su prethodno transportovane 23 stare automobilske gume i 50 kilograma roštiljskog ćumura.\n– Vučković je zajedno sa Radonjićem u ukopu posložio automobilske gume, napunio ih ćumurom, a nakon toga na tako pripremljenoj lomači postavili su telo pokojnog Radulovića i zapalili ga kako bi uništili sve tragove o izvršenom krivičnom delu – navodi se u optužnici.\nMeđu dokazima na kojima se temelji optužnica Specijalnog tužilaštva su i fotografije optuženih koje su napravljene sa Radulovićem dok su ga držali otetog, ali i one koje su pripadnici klana napravili nakon što su ga ubili.\nPrema fotografijama koje su okrivljeni razmenjivali pronađeno je i lice mesta na kome je telo žrtve zapaljeno.\nMeđu dokazima se našao i DNK Radulovića koji su forenzičari ipak pronašli na mestu paljenja tela.\nTokom istrage, supruga ubijenog Radulovića potvrdila je da je na zahteve koji su upućeni sa telefona njenog muža predala kavčanima više stotina hiljada eura i dva skupocjena sata u Kotoru.\nKašćelan bio pod nadzorom policije, Belivuk i Miljković u Srbiji\nSlobodan Kašćelan, Veljko Belivuk i Marko Miljković negirali su učešće u otmici i likvidaciji Milete Radulovića.\nKašćelan je tvrdio da je u vreme otmice i ubistva Radulovića bio pod pratnjom policije i bilo mu je zabranjeno da napušta stan, a Miljković i Belivuk su tvrdili da su optužnicom srpskog tužilaštva vršili druga krvična dela na teritoriji Srbije, pa nisu mogli istovremeno biti na teritoriji Crne Gore.\ngrupaveljanevolja, Kavcani, MiletaRadulovicKapetan, Skaljarci, ubistvo, veljanevolja\nPREDAO SE ŠARIĆEV POLICAJAC! Sumnjiči se da je bio član klana, dva meseca bio u bekstvu!


Na konferenciji za novinare, koja je prethodila proslavi, BMW je predstavio futuristički koncept automobila nazvan „vision next 100“, kojim se, kako je saopšteno, najavljuje sledećih 100 godina kompanije.\n„Kompanija se konstantno razvija i u pojedinim situacijama je samu sebe menjala. To će nastaviti da radi i u budućnosti“, izjavio je predsednik BMW-a, Harald Kruger.\nIako je stavljen akcenat na njegovu sposobnost automatskog upravljanja, „vision next 100“ će takođe pružiti vozaču mogućnost da preuzme kontrolu.\nPrema ocenama portala Motoring riserč, automobil „vision next 100“ sa četvoro vrata, i dizajniran pod uticajem hibridnog sportskog modela i8, pruža uvid u autonomne automobile, sa nultom emisijom štetnih gasova, koji će biti aktuelni u narednih 20 do 30 godina.\n„Tokom procesa razvoja modela „vision next 100″, glavni cilj nije bilo stvaranje autonomnog vozila, već visoko personalizovanog vozila koje u potpunosti zadovoljava svaku potrebu vozača“, navodi se u saopštenju nemačke kompanije.


Protest u Zaječaru završen mirno, uz međusobne uvrede\n04:17: PM utorak 1 decembra, 2020\nPosted on 9. marta 2015. at 21:25 by Ist Media\nZAJEČAR, (IST Media) Pre dva dana Zaječarcima nije pevala Svetlana Ražnatović, ali su večeras centralnim gradskim trgom sa zvučnika odzvanjali zvuci Partibrejkersa.\nOko dve hiljade pristalica opozicije u Zajecaru, zatražilo je na glavnom gradskom trgu raspisivanje prevremenih lokalnih izbora u tom gradu, u kome je na vlasti koalicija na čijem je čelu Srpska napredna stranka.\nUz zvuke uvredljive rep pesme posvećene predsedniku gradske Skupštine Saši Mirkoviću, poručili su da je to grad Gitarijade a ne estrade, i stavili mu do znanja da ga ne žele više.\nRep pesmu o Mirkoviću pratile su navijačke baklje\nZatraženo je da predsednik Skupštine grada Zaječara, republički poslanik SNS i estradni menadžer Saša Mirković, rodom iz Bora, zauvek ode iz grada.\nProtestu pod nazivom “Branim Zaječar-moj grad” prethodila je uzavrela atmosfera, budući da je policija prvobitno zabranila, pa potom, neuobičajeno, odobrila skup, procenjujući da ipak ne postoji opasnost po bezbednost ljudi i imovine, budući da je Gradska uprava odlučila da otkaže koncert rok bendova na istom mestu.\n“Ne želimo te više u gradu. Sve što tražimo to je da odbornici vrate svoje mandate i izbore, izbore i samo izbore”, poručio je Mirkoviću pred okupljenima pristalicama Demokratske stranke, Demokratske stranke Srbije i Pokreta Živim za Krajinu, lider protesta i vodja tog pokreta, bivši gradonačelnik Zaječara, Boško Ničić.\nOn je podsetio da su na današnji dan 1991. godine na protestima protiv Miloševića u Beogradu dve osobe izgubile život jer su tražili slobodna okupljanja i razbijanje medijskog mraka, a da je sada u Zaječaru slika ista kao i tad.\n“Ne može Zaječar da čeka još godinu ili dve, ne mogu čekati platu vaspitačice u obdaništima, ljudi u pozorištu, zaposleni koji su na budžetu grada i svi koji su dovedeni na ivicu bede”, rekao je Ničić.\nOvo je bio sedmi u nizu protesta protiv aktuelne gradske vlasti, a skupu su se pridružile i pristalice opozicije iz drugih gradova Srbije, ali i lider Demokratske stranke Bojan Pajtić.\nOn je rekao da se ostavka vlasti u Zaječaru traži zbog ocene da je ona bahata i korumpirana, ali da je on tu da “razuveri Zaječarce, jer je situacija ista i u Nišu ili Novom Sadu”.\nUoči protesta, konferenciju za novinare održao je predsednik Skupštine grada Saša Mirković, koji je rekao da koalicija koja vodi grad, a koju čine SNS, SPS – PUPS – Jedinstvena Srbija, Nova Srbija, SDP, SPO i GG “Zaječar u srcu” funkcioniše bez ikakvih problema, iznoseći brojne uvrede na račun Bojana Pajtića.\nOn je optužio Ničića da je kriv za sadašnje loše stanje u gradu, jer je za vreme svoje vladavine zadužio grad kreditom od 500 miliona dinara koje su potrošene za rukometni klub, ali i za nezavršene objekte u čijoj je izgradnji učestovao njegov kum, te da se danas krije iza Bojana Pajtića.\nProtest je protekao bez ijednog incidenta, a govornici su se prisutnima obratili sa improvizovane bine, kamiona na kome je bilo postavljeno ozvučenje.\nPosted by Ist Media - 10. novembra 2020. 0\nBOR – Gradsko veće grada Bora objavilo je Nacrt odluke o budžetu grada za 2021. godinu i o toj temi…


Hronika arhiva vesti 21.07.2017 - Naslovi.net\nOptužnice za ubistvo 2 UN policajca na Kosovu\nPRIŠTINA - Međunarodni tužilac pravosudne misije Evropske unije Euleks danas je podneo optužnice protiv četvoro kosovskih građana osumnjičenih za učešće u ubistvu dva UN policajca iz 2004. godine, prenosi Rojters. Navodi se da su policajci, koji… »\nVečernje novosti: Euleks podneo optužnice protiv 4 osumnjičena za ubistvo dva UN policajcaRTS: Optužnice zbog ubistva dva policajca UN na Kosovujoš 1 povezana\nBEOGRAD - Dečak od 2 godine pao je sa terase zgrade na Zvezdari, dok se igrao sa sestrom! Kako saznajemo, do pada je došlo nešto pre 11 sati u Ulici Dušana Dude Timotijevića. Dete je bilo svesno kada je komšija pozvao Hitnu pomoć, ali je mališana… »\nRTS: Dvogodišnje dete palo sa terase zgrade na ZvezdariMondo: Užas na Zvezdari: Dvogodišnje dete palo sa terase!\nNiš: Biciklista lakše povređen kada je na njega naleteo automobil\nNovi magazin 21.07.2017\nBiciklista star 51 godinu zadobio je lakše povrede glave danas oko 13.30 časova kada ga je na niškom Vizantijskom bulevaru kod tržnog centra "Roda" udario automobil. Kako su agenciji Beta kazali u niškoj Hitnoj pomoći, biciklista je zaobio nekoliko… »\nB92: Niš: Automobil udario biciklistuNovi magazin: Hitna pomoć: Autobus kod Sajma povredio ženujoš 2 povezane\n21.07.2017 Hronika, izvori


Drobnjak je za TV Prva rekao da se za prvih devet meseci ove godine beleži povećanje protoka saobraćaja kroz Srbiju za više od deset odsto u odnosu na 2019. godinu.\nKada je reč o deonici Preljina-Požega, Drobnjak je ukazao da su postojali problemi sa izvođačem.\n- Trebalo je da bolje rade u martu, aprilu i maju. Gledamo da se to završi do kraja marta sledeće godine, rekao je Drobnjak.\nOn je istakao da dosta toga ne zavisi samo od radnika, već su bitni i vremenski uslovi.\n- U zimskom periodu ne može da se radi asfalt, podsetio je Drobnjak i ponovio da ova deonica nije laka, budući da ima dosta mostova i nasipa.\nOn je dodao da će se, kada se ova deonica završi, brže stizati od Beograda do Čačka, ali i od Čačka do Požege, Zlatibora...\n- Nikad se nije gradilo kao sada, zaključio je Drobnjak.\nSUTRA POČINJU RADOVI NA FRUŠKOGORSKOM KORIDORU Drobnjak: "Ove godine rekonstruišemo 100 km lokalnih puteva"


Dan Fizičke aktivnosti 2016\n10. MAJ 2016.- MEĐUNARODNI DAN FIZIČKE AKTIVNOSTI\nMeđunarodni dan fizičke aktivnosti ili dan „Kretanjem do zdravlja“ se obeležava od 2003. godine kao dan koji promoviše fizičku aktivnost. Potrebu za obeležavanjem ovog dana ukazali su podaci Svetske zdravstvene organizacije iz 2002 godine, gde se navodi da je fizička neaktivnost jedan od glavnih faktora rizika koji doprinose velikom obolevanju i umiranju od masovnih nezaraznih bolesti. Procenjeno je da je fizička neaktivnost uzrok 1.9 miliona smrtnih ishoda godišnje.\nFizički neaktivan stil života postao je globalni zdravstveni problem. Nedovoljna fizička aktivnost je jedan od 10 vodećih uzroka smrti, bolesti i nesposobnosti. Oko 2 miliona ljudi godišnje umire od posledica fizičke neaktivnosti. U nerazvijenim zemljama i zemljama u razvoju sve je popularniji fizički neaktivan stil života, a posledice su povećana učestalost gojaznosti, dijabetesa i kardiovaskularnih bolesti, ali i malignih bolesti.\nIstraživanja su pokazala da su i deca sve manje fizički aktivna i da slobodno vreme radije provode ispred televizora ili kompjutera. Procenjuje se da u mnogim zemljama, podjednako u razvijenim i zemljama u razvoju, više od dve trećine mladih nije dovoljno aktivno. Nedovoljna fizička aktivnost kod dece može imati zdravstvene posledice u kasnijem životnom dobu, ali i aktuelne posledece na pravilan rast i razvoj dece.\nFizička aktivnost smanjuje rizik malignih tumora dojke, što može biti rezultat njenog dejstva na metabolizam hormona. Bavljenje fizičkom aktivnošću poboljšava zdravlje mišićno-skeletnog sistema, kontroliše telesnu težinu i smanjuje simptome depresije. Mogući korisni efekti na mišićno-skeletni sistem su smanjenje bolova u leđima, prevencija osteoporoze i padova, kao i gojaznosti. Fizička aktivnost redukuje psihološke posledice sedenternog načina života kao što su stres, napetost, depresija, usamljenost. Fizička aktivnost ima i ekonomske koristi, posebno u smanjenju medicinskih troškova, povećanje produktivnosti i zdravije psihičko i socijalno okruženje.\nŠta se postiže sa samo 30 minuta fizičke aktivnosti dnevno:\nUnapređenje zdravlja !!!\nSagorevanje kalorija i postizanje željene telesne mase.\nSmanjenje nivoa šećera i holesterola u krvi.\nFizički aktivne osobe su bolje raspoložene, zadovoljnije sobom, u boljoj kondiciji i bolje reaguju na stres .\n50% smanjenje rizika za nastanak bolesti vezanih za fizičku neaktivnost (bolesti srca, šećerna bolest i gojaznost).\nSmanjenje rizika za nastanak povišenog krvnog pritiska i smanjenje krvnog pritiska kod osoba kojima je povišen.\nOčuvanje koštane mase i na taj način prevencija osteoporoze; žene koje se bave fizičkom aktivnošću smanjuju rizik za nastanak osteoporoze.\nSmanjenje psiholoških posledica sedenternog načina života, kao što su stres, nervoza, depresija i usamljenost.\nPovećati i održati adekvatan nivo zdravlja povećanjem fizičke aktivnosti svih ljudi, doprineti kontroli i prevenciji masovnih nezaraznih bolesti i ukazati zajednici da politika i inicijative treba da budu takvi da stvore sredinu koja će pomoći ljudima da budu fizički aktivni, što podrazumeva povećanje broja parkova, uređenje pešačkih zona i biciklističkih staza.


Ozivljanje koncepta Humanitarne intervencije | Ovo je blog o medjunarodnom krivicnom pravu\n31 petak jan 2014\nPosted by Medjunarodno krivicno pravo in Komentar, Medjunarodno krivicno pravo\nU periodu nakon 2005. godine i usvajanja Zavrsnog dokumenta Svetskog samita kojim je doktrina Responsibility to protect (R2P) na velika vrata ušla u svet dozvoljenih metoda upotrebe oružja, koncept humanitarne intervencije (HI) stavljen je ad acta. Razlozi izopštavanja HI nalaze se u nedostatku institucionalne podrške za upotrebu oružje primenom HI, nedostatka odobrenja Saveta bezbednosti, kao i nelegalnosti upotrebe oružja na taj način.\nIako je nakon NATO intervencije na Kosovu, koncept HI imao široku podršku u međuanrodnim odnosima, konstatacija da je to, iako legitimna, ipak nelegalna upotreba oružja dovelo je do doktrine R2P, kao svojevrsne adaptacije koncepta HI. Međutim, nedostatak saglasnosti SB u odnosu na Siriju, navodi predsednika SAD Baraka Obame da je intervencija u Siriji potrebna kako bi se sprečila dalja humanitarna katastrofa, doveli su do toga da je Donji dom engleskog parlamenta doneo odluku kojom se ponovo oživljava koncept HI i, dodatno, kojim se on legalizuje – link\nProblem koji se pojavljuje sa ovom odlukom jeste menjanje koncepta HI. Naime, u prethodnim doktrinarnim i poltiickim objasnjenjima doktrine, HI je uvek tretirana kao kolektivno delovanje država u cilju negacije humanitarne katastrofe. Indirektnim tumačenjem odluke Donjeg doma, HI može da se primeni od strane jedne države kada ona oceni da postoje humanitarni razlozi njene primene, odnosno da je to dužnost Sjedinjenih Američkih Država i Velike Britanije.\nPitanje ostaje da li druge države mogu da primene unilaterlno silu u cilju očuvanja hmanitarne katastrofe, ko procenjuje da je do humanitarne katastrofe došlo, na koji način se procena vrši i u čemu je razlika između HI i zločina agresije.


Sprečavanje pranja novca i FT - Institut za ekonomsku diplomatiju\nAktuelne obuke i radionice / Sprečavanje pranja novca i FT\nVreme:30. novembar 2019. godine od 10 do 15,30h\nPredavači:Eksperti za SPN i FT sa dugogodišnjim stručnim i predavačkim iskustvom\nSprečavanje pranja novca i FT\nSprečavanje pranja novca i FT je oblast koju očekuju veoma značajne izmene kroz usvajanje novog Zakona, čiji je predlog ušao u skupštinsku proceduru.\nBudući da je opredeljenje naše zemlje punopravno članstvo u Evropskoj uniji, Republika Srbija se nalazi u procesu usaglašavanja i prilagođavanja zakonskih propisa sa zahtevima i standardima EU. Tako je i Zakon o sprečavanju pranja novca i finansiranja terorizma potrebno u potpunosti usaglasiti sa navedenim pravnim tekovinama EU, što će dovesti do značajnih izmena kada je u pitanju sprečavanje pranja novca i FT.\nOsnovni cilj izmena i dopuna Zakona o sprečavanju pranja novca i finansiranja terorizma sastoji se u unapređenju postojećeg sistema za otkrivanje i sprečavanje pranja novca i FT i usaglašavanju ovog zakona sa svim međunarodnim standardima u ovoj oblasti.\nPredlog Zakona o izmenama i dopunama Zakona o sprečavanju pranja novca i finansiranja terorizma, na predlog Vlade Republike Srbije, ušao je u skupštinsku proceduru 18. oktobra 2019. godine. Njime su predviđene značajne izmene u listi obveznika, primeni stvarnog vlasnika, nadzornim organima, novine za lica koja se bave poslovima sprečavanja pranja novca i finansiranja terorizma, kao i obaveze za određene grupe obveznika.\nKroz novine u Zakonu provešće vas vrhunski stručnjaci za sprečavanje pranja novca i finansiranja terorizma, sa ogromnim stručnim i predavačim iskustvom u ovoj oblasti, kako na domaćem tako i na međunarodnom planu.\nSprečavanje pranja novca i FT – Nacrt Zakona\nKotizacija za radionicu iznosi 12.500,00 dinara (+PDV). Za dva i više učesnika iz iste organizacije odobravamo 10% popusta, a za brze uplate – dodatnih 5%.


ŠERMAN SA ABAZOVIĆEM I RADULOVIĆEM: Očekujemo da vlasti daju prioritet reformama – Portal Luca\nŠERMAN SA ABAZOVIĆEM I RADULOVIĆEM: Očekujemo da vlasti daju prioritet reformama\nZamjenica američkog državnog sekretara Vendi Šerman razgovarala je u Vašingtonu sa potpredsjednikom crnogorske Vlade Dritanom Abazovićem i šefom diplomatije Đorđem Radulovićem.\nU objavi na društvenoj mreži Tviter ukazala je da je dvojici sagovornika prenijela podršku za suverenu, inkluzivnu i evroatlantski orijentisanu Crnu Goru.\n– Kao značajan NATO partner – očekujemo da vlasti daju prioritet reformama potrebnim za ubrzanje pristupnog procesa Evropskoj uniji – navela je Šerman u objavi.\nAbazović i Radulović borave u poseti Sjedinjenim Državama tokom koje su imali više odvojenih sastanaka sa američkim zvaničnicima. Među njima su izaslanik za Zapadni Balkan Gabrijel Eskobar i pomoćnica državnog sekretara za evropske i evroazijske poslove Karen Donfrid.\nDolazi kraj korupciji!@StateDept iskazao punu podršku @VladaCG u borbi protiv kriminala i pohvalio evroatlantski put Crne Gore.#gabrielescobar: Crna Gora i SAD nijesu samo prijatelji već i saveznici 🇲🇪🤝🏻🇺🇸 pic.twitter.com/Dy55XFwzW1\n— Dr Dritan Abazovic (@DritanAbazovic) October 19, 2021


NSinfo: "Cilj da Srbija postane regionalni centar za kineske investicije"\n"Cilj da Srbija postane regionalni centar za kineske investicije"\nMinistar trgovine, turizma i telekomunikacija Rasim Ljajić izjavio je da je cilj da Beograd i Srbija postanu regionalni centar za kineske investicije i kineske kompanije\nOn je na otvaranju Medjunarodnog sajma kineskih proizvodjača "2017 Zhejiang Export Fair Serbia" u Beogradu rekao da je Beograd sada stao uz velike gradove kao što su Berlin, Moskva i London, u kojima se održani sajmovi kineskih proizvodjača i kompanija.\n"Naša namera je da Beograd i Srbija postane regionalni centar, ekonomski hab (čvorište), za kineske investicije i kineske kompanije u ovom delu Evrope", rekao je on.\nPo njegovim rečima, sajam je dokaz da strateški sporazum Srbije i Kine nije "mrtvo slovo na papiru" i da se saradnja proširuje i na privredu i na kompanije.\nLjajić je rekao da očekuje da će ovaj sajam doprineti i povećanju robne razmene i direktnom kontaktu kineskih i srpskih privrednika.\n"Srbija uvozi 1,6 milijardi dolara robe iz Kine, a od toga se 51 odsto uveze iz trećih zemalja, iako se radi o kineskoj robi", rekao je Ljajić i dodao da će očekuje da će sajam doprineti direktnim kontaktima kompanija.\nOn je rekao da se iz Srbije u Kinu izvozi za 25 miliona dolara, po podacima Srbije, a prema podacima Kine za 180 miliona dolara.\n"Pitanje je gde je ta razlika. Srpska roba se uvozi u Kinu iz trećih zemalja", rekao je on i dodao da je sajam zato važan i veruje da će se neki od uzlagača odučiti da proizvode u Srbiji.\nNa sajmu se predstavlja više od 60 kompanija iz kineske provincije Džedjang (Zhejiang) i trajaće do 20. maja.\nPredstavnik odeljenja za spoljnu trgovinu provincije Zhejiang Zhang Qianjiang rekao je da je cilj sajma da se još više unaprede odnosi Srbije i te provincije.\nIstakao je da je trgovina te provincije i Srbije prošle godine iznosila 124 miliona dolara, od čega je izvoz u Srbiju 120 miliona dolara.\nNajviše se, kako je rekao, izvozi mašine, laka industrija, stvari za domaćinstvo, tekstil i teška industrija.\nDodao je da će na sajmu koji se ove godine prvi put organizuje u Srbiji, posetiocima biti predstavljeni najsavremeniji proizvodi iz oblasti gradjevinskih materijala, nameštaja, kućnih aparata, rasvete, dekoracije.\nPotpredsednik Privrede komore Srbije Miroslav Miletić ocenio je da će se odnosi Srbije i Kine u budućem periodu još bolje razvijati, a da je bezvizni režim "vetar u ledja toj saradnji".\nSajam će, kako je ocenio, doneti boljoj saradnji kineskih i srpskih kompanija.\nDomaćin sajma je Odeljenje za spoljnu trgovinu provincije Džedjang, jedan od sponzora Belmaks centar iz Beograda, a tu manifestaciju podržali su ambasada Kine u Srbiji, Ministarstvo trgovine, turizma i telekomunikacija Srbije i Privredna komora Srbije.\nizvor: Beta, foto: ilustracija, Tuomas_Lehtinen/freedigitalphotos.net\n... ap vojvodina, ekonomija, internet, investicije, izvoz, Novi Sad, saradnja, srbija, svet, turizam, uvoz, zanimljivosti


Banjaluka -- Srpski član i predsedavajući Predsedništva BiH Milorad Dodik izjavio je da politički dijalog o mogućim situacijama i rešenjima u BiH ne može biti zaustavljen.\nKomentarišući uputstva ministra inostranih poslova u Savetu ministara Bisere Turković diplomatsko-konzularnim predstavništvima da zemlje u kojima deluju upozore da je svaka priča o promeni granica u BiH zlonamerna, Dodik je rekao >> Pročitaj celu vest na sajtu B92 << da je "dotična" spremna da reaguje na priču koja nije krenula odavde, ali da nikada nije regovala na činjenicu da se u BiH krši Ustav.\nPrema njegovim rečima, to samo govori i svedoči o raspadu sistema u BiH, te nema tog vezivnog tkiva koje je može povezati. Dodik je napomenuo da je u prošlosti to značilo da stranci mogu nešto uraditi, ali da danas oni ni sami sebi ne mogu pomoći.\n"Nezaobilazno je s njima diskutovati, jer moćni i arogantni uvek će pokušati da slede svoju logiku i da, ako ne mogu da vas ubede, onda pokušavaju da vas spreče raznim merama, kao što vas sprečavaju na medjunarodnoj sceni, pokušavaju da satanizuju, uvode sankcije i mnogo šta drugo", naveo je Dodik.\n"Zato je i naša inicijativa da razgovaramo potpuno suprotna od onog šta rade Bošnjaci", rekao je, zmedju ostalog, Dodik, prenela je RTRS.\nDanas: Dodik: Stvoreni uslovi da entiteti i narodi počnu razgovore o budućnosti BiH\nSrbijaDanas.com: VAKCINISAO SE MILORAD DODIK: Poznato koju je vakcinu primio\nBlic: Prošle godine preležao koronu: Dodik primio rusku vakcinu


politika bezbjednosti informacija - Institut za standarde i sigurnost\nSvrha ove politike jeste da uspostavi sistem upravljanja sigurnosti informacija u skladu sa zahtjevima međunarodnog standarda ISO/IEC 27001 i odredi smjernice za zaštitu informacija i sredstava organizacije ISS d.o.o. Sarajevo i njenog informacionog sistema od raznih prijetnji kao i da obezbijedi kontinuitet poslovanja.\nNa taj način smanjuje eventualnu štetu, poboljšava imidž, povećava prihode i vraća uložena sredstva.\nOva politika se odnosi na sve zaposlene u kompaniji. To važi i za izvođače, konsultante, privremeno zaposlene, podizvođače ili bilo koja treća lica sa kojima kompanija ima bilo kakvu poslovnu saradnju.\nOva politika se odnosi na sva sredstva, materijalna i nematerijalna, koja su u vlasništvu ili u zakupu ISS d.o.o. Sarajevo.\nVlasnik ove politike zadužen za upravljanje njome, pravilno korištenje od strane zaposlenih i redovno ažuriranje je Menadžer ISMS-a.\nInformacija, bez obzira u kojoj je formi (pisana, govorna, štampana ili elektronska) je primarno sredstvo za poslovanje, koje ima svoju vrijednost i zato je neophodno da se adekvatno zaštiti. Informacije zajedno sa ostalim sredstvima i komponentama (lјudi, procesi, procedure, usluge, hardver, softver, infrastruktura, oprema…) čine informacioni sistem ISS-a Sarajevo.\nU cilјu zaštite informacionog sistema i svih informacionih sredstava od raznih prijetnji (računarske prevare, špijunaže, hakerski napadi, virusi, poplave, požari, zemlјotresi, itd.) i da obezbijedi kontinuitet poslovanja, smanji štetu, povrati investicije, pobolјša imidž, Direktor kompanije ISS-a d.o.o. Sarajevo je odobrio ovu politiku koja postavlјa cilјeve i osnovne principe za uspostavlјanje efikasnog Sistema upravljanja sigurnosti informacija (ISMS)\nU Sarajevu, 30.09.2020\nUkupno pregleda: 89642


Razgovori o iranskom nuklearnom programu "dobro započeli"\nDirektor Međunarodne agencije za atomsku energiju, Mohamed Elbaradej, izjavio je da su današnji razgovori u Beču o iranskom nuklearnom programu "dobro započeli." Elbaradej je dodao da su diskusije između predstavnika Irana, Rusije, Francuske i Sjedinjenih Država kao i funkcionera njegove agencije bili "konstruktivni" i da će se nastaviti sutra ujutro.\nPredstavnici razgovaraju o predlogu da Iran pošalje svoj uranijum u Rusiju i Francusku radi prerađivanja u gorivo za reaktore. Iranski ambasador pri pomenutoj agenciji izjavio je da podržava Elbaradejev opis današnjih razgovora. Ali iranska državna televizija je navela neimenovane izvore bliske razgovorima u Beču, koji su rekli da Teheran neće sklapati sa Francuskom sporazum o obogaćivanju uranijuma. Pomenuti izvori naveli su da je razlog tome ono što oni tvrde raniji propust Francuske da isporuči delove za reaktor.\nRanije danas, predstavnik Iranske agencije za atomsku energiju, Ali Širzadain, rekao je da Teheran neće odustati od obogaćivanja uranijuma do stepena pogodnog za civilnu upotrebu, ali nižeg od onog potrebnog da bi se sagradilo za nuklearno oružje.


Parodontopatija (u narodu poznatija kao parodontoza) je bolest koja zahvata i razara sva potporna tkiva zuba (desni, cement, periodontalni ligament i alveolarna kost) dovodeci do njihovog klacenja i ispadanja.\nGlavni uzročni faktor za nastanak parodontopatije je zubni plak (meke naslage na zubima u kojima kolonije bakterija svojim enzimima i toksinima oštecuju potporna tkiva zuba), ali za nastanak su odgovorni i mnogi drugi dodatni faktori: čvrste zubne naslage (kamenac i konkrementi), neadkvatno uradjeni ispuni i protetske nadoknade, traumatski kontakti, karijes, ostaci hrane, nepravilnost gradje petpornih tkiva.\nDanas je parodontopatija, pored karijesa najcešće oboljenje kod ljudi, a tome je svakako doprineo i nacin ishrane savremenog coveka (upotreba kašaste, meke i neabrazivne hrane).\nParodontopatija se ispoljava krvarenjem i upalom desni, prisustvom zubnog kamenca i konkremenata, neprijatnim zadahom, prisustvom parodontalnih džepova, povlačenjem desni i ogolicavanjem vratova i korenova zuba, pomeranjem zuba, a u završnoj fazi klacenjem i ispadanjem zuba.\nTok bolesti je najčešce spor sa periodima pogoršanja i poboljšanja, mada može biti i brz i da dovede do gubitka zuba za kratak vremenski period.\nPreduslov uspešnog lečenja je uspostavljenje adekvatne oralne higijene, a to ponekad znači drastično menjanje higijenskih navika pacijenta.\nZnačaj oralne higijene je ogroman jer se njom eliminiše glevni uzročni faktor a to je zubni plak.\nBez adekvatne oralne higijene nema uspešnog lečenja parodontopatije!\nPlan lečenja zavisi od težine stanja na potpornom aparatu zuba i podrazumeva lecenje komplikacija, uklanjanje mekih i čvrstih naslaga, zamenu neodgovarajucih ispuna i protetskih radova, sanaciju usne duplje, kiretažu parodontalnih džepova, tuširanje, balansiranje zagrižaja, upotrebu antibiotika, hiruške intervencije, fizikalne procedure itd.\nFizikalne metode su našle primenu i u kompleksnoj terapiji parodontopatije jer su vrlo jednostavne za primenu, bezbolne i daju dobre terapijske rezultate naročito kod početnih formi parodontopatija. One pružaju značajan učinak i dopunu celokupnom lečenju.\nU našoj ordinaciji, u tretmanu parodontopatije vršimo obuku u održavanju oralne higijene, uklanjanje mekih i čvrstih zubnih naslaga (zubnog kamenca) ultrazvučnim aparatom, kao i korišcenje ostalih konzervativnih i hiruških metoda lečenja.


Eksplozija ispred prostorija penzionog fonda Rusije - Penzin\nPočetna Vesti Eksplozija ispred prostorija penzionog fonda Rusije\nEksplozija ispred prostorija penzionog fonda Rusije\nEksplozija ispred filijale državnog penzionog fonda u zapadnoj Rusiji nezvanično se povezuje sa nezadovoljstvom povodom planova ruske vlade da poveća starosnu granicu za penzionisanje.\nIspred kancelarije državnog penzionog fonda u zapadnoj Rusiji aktivirana je eksplozivna naprava u petak, rano ujutro.\nNapetost u Rusiji raste do usijanja od kada su obnarodovani planovi vlade da poveća starosnu granicu za penzionisanje.\nRuska vlada, naime, želi da do 2034. godine poveća starosnu granicu za ostvarivanje prava na penziju smatrajući to reformom koju je odavno bilo neophodno sprovesti. Međutim, većina stanovnika Rusije se, ako je suditi prema anketama, protivi ovim reformama.\nNadležni u gradu Kaluga pokrenuli su istražni postupak u vezi sa huliganskim delom – kako je ovaj događaj okarakterisan.\nEksplozija ispred ulaza u zgradu gde se nalazi kancelarija penzionog fonda desila se u petak ujutru, 3. avgusta, kako su javili lokalni mediji. Na sreću, u eksploziji niko nije nastradao.\nSnimak koji je emitovala regionalna televizija Nika prikazivao je oštećena ulazna vrata i zid, sa ostacima ruševina na zemlji. Vest o ovom događaju, baš kao i snimak, kasnije su uklonjeni sa internet-stranice ove televizije, kao i sa društvenih mreža, kako piše The Moscow Times.\nKancelarija državnog penzijskog fonda u Kaluzi dala je obaveštenje da, uprkos incidentu, radi kao i obično.\nVjačeslav Volodin, predsedavajući Državne dume, izjavio je da je planirano da se vanredno skupštinsko zasedanje povodom kontroverznog povećanja starosne granice za penzionisanje održi 21. avgusta, tokom letnje pauze.\nIzvor: The Moscow Times\nFotografija: Ostaci vrata penzionog fonda nakon eksplozije, Nika TV\nTags:Kalugapenzijske reformeRusijastarosna granica za penzijuuslovi za penzijuVjačeslav Volodin


Bosanski zvanični jezik AMS Republike Srpske – Nebojša Vukanović info blog\nBosanski zvanični jezik AMS Republike Srpske\nVlasti Republike Srpske uporno lažno srbuju, razmeću i busaju se u prsa svojim lažnim patriotizmom, izvodeći u svojim dvorskim medijima predstave za neupućene, a onda iza kulisa koketiraju sa Bakirom i SDA. Prije par dana SDA i Bakir prevezli su „bakirovci“, Dodika i SNSD, žedne preko vode kada je dan nakon „relaksacije“ odnosa i dogovora koalicije sa SDA pokrenuta inicijativa za promjenu imena Republike Srpske.\nSNSD polako i na mala vrata uvodi bosanski jezik u institucije koje kontroliše, što pokazuje i primjer zvanične internet stranice Auto-moto saveza Republike Srpske. Kao prva opcija je postavljen bosanski jezik sa BiH zastavom, a osim njega može se birati engleski, francuski, ruski, srpski …\nBakirovci moraju dokazati partnerima da je njihovo srbovanje i patriotizam lažno, da im je do Republike Srpske stalo kao do lanjskog snijega, i da je zbog toga sistematski razaraju, a da su medijski istupi samo predstava za neupućene kako bi manipulisali svojim građanima.\nAfera „Atlas“ žestoko uzdrmala Mila Đukanovića


London i Esen <BR>hoće "Novosti" | Društvo | Novosti.rs\nLondon i Esen\nV.N. | 16. februar 2006. 19:02 | Komentara: 3\nNemački VAC apeluje na Vladu da se neodgovornim postupcima ne remeti privatizacija "Novosti". Vlasnici "Dejli mejla" nude nezavisnu uređivačku politiku, otkup akcija i investicioni i socijalni program. Vlada Srbije naložila je Republičkom javnom pravobranilaštvu da prava svojine nad nepokretnostima koje koriste NIP Kompanija "Novosti", NIP Kompanija "Borba" i Kompanija "Štamparija Borba", a koja se nalaze na teritoriji Srbije, uknjiži u korist Republike.\nBEOGRAD - Kao izdavač sa velikim ugledom i iskustvom ulaganja u zemljama jugoistočne Evrope, zainteresovani smo za učešće u procesu privatizacije Kompanije "Novosti" - saopštila je juče nemačka medijska grupa VAC. Interes za kupovinu naše kompanije izrazila je i medijska kuća "Nortklif", vlasnik britanskog "Dejli mejla", čiji je dnevni tiraž 2,4 miliona primeraka.\nU saopštenju VAC-a piše da je ova medijska kuća iz Esena podnela ponudu za preuzimanje većinskog paketa akcija Kompanije "Novosti" na osnovu Zakona o tržištu hartija od v rednosti i ostalih pravila za zakonito sprovođenje privatizacije, još pre godinu dana.\n- Sve je potkrepljeno bankarskom garancijom, koju je kod Komisije za hartije od vrednosti deponovao član Centralnog registra hartija od vrednosti, što podrazumeva da će svi akcionari koji izraze želju da nam prodaju akcije biti u potpunosti isplaćeni - navodi se u tekstu koji je potpisao dr Srđan Kerim, predstavnik VAC-a za jugistočni Balkan.\nNemačka medijska grupa upozorava u saopštenju da "licitiranje cenom akcija van berze gasi principe fer tržišne utakmice", napominjući "da smo ovih dana svedoci pojava koje su, navodno, motivisane zaštitom interesa malih akcionara, a u suštini znače, ne samo ozbiljno remećenje postupka privatizacije, već i stvaranje uslova za nejednako vrednovanje akcija".\nU tekstu dalje piše da će VAC apelovati na nadležne da en dozvole da se neodgovornim postupcima dovede u pitanje zakonitost privatizacije Kompanije "Novosti", uz opasku da bi remećenje ovog procesa bilo "rušenje politike otvaranja prema investitorima i da će tražiti zaštitu evropskih institucija". U nemačkoj medijskoj kući tvrde da su spremni da se takmiče sa svim drugim ponuđačima i da će akcionarima Kompanije "Novosti" ponuditi cenu koja će odgovarati njihovim poslovnim interesima, kao i adekvatan socijalni i investicioni program.\nBritanska kompanija "Nortklif" upozorava "da je nejasno na osnovu čega privatni investitor pokušava da kupi akcije". Oni su, tvrde, spremni da akcionarima ponude poštenu cenu za akcije u gotovini uz odgovarajući investicioni i socijalni program, obezbeđujući nastavak nezavisne uređivačke politike i podršku kao strateški partner.\n- Razumemo da pitanje vlasništva nad državnim udelom ostaje pitanje odluke nadležnog suda. Pošto se reši ovaj problem, onda će biti moguće dati ponudu putem javne ponude za preuzimanje ili kupovinom preko tendera u organizaciji države, zajedno sa akcionarima. Verujemo da ćemo učestvovati u bilo kojem od ovih procesa koji izaberu akcionari, kao najadekvatniji način da se postigne poštena vrednost akcija - piše na kraju pisma kompanije "Nortklif".\nObe medijske kuće oglasile su se pošto je košarkaš Vlade Divac ovih dana iskazao interes da otkupi većinski paket akcija naše Kompanije. On o tome uveliko pregovara sa predstavnicima Asocijacije malih akcionara "Novosti" i otkupljuje akcije, uz predugovore i ugovore, po ceni od 2.500 evra. Vlada Srbije nedavno je saopštila da se ove transakcije mogu obavljati samo u okviru zakonom predviđene procedure i posle rešavanja spornih imovinskih odnosa između države i akcionara.\nNEMA TRGOVINE AKCIJAMA\nBEOGRAD - Vlada Srbije naložila jeRepubličkom javnom pravobranilaštvu da prava svojine nad nepokretnostima koje koriste NIP Kompanija "Novosti", NIP Kompanija "Borba" i Kompanija "Štamparija Borba", a koja se nalaze na teritoriji Srbije, uknjiži u korist Republike.\nMinistarstvo privrede zaduženo je da u korist države izvrši reviziju procene vrednosti i vlasničke strukture kapitala, kao i titulara akcija pomenutih kompanija sa ciljem utvrđivanja visine učešća državnog kapitala u ukupnom kapitalu pomenutih kompanija.\nMinistarstvu je, takođe, naloženo i da u postupku privatizacije obustavi sve aktivnosti koje se odnose na evidentiranje i emitovanje akcija do okončanja procene vrednosti.\nVlada je usvojila informaciju o svojinskom statusu nepokretne imovine koju koriste tri kompanije. Utvrđeno je da nepokretnu imovinu kompanije nisu koristili bivši savezni organi i da ona nije neophodna za funkcionisanje institucija SCG, pa se može smatrati imovinom Republike Srbije.\nOcenjeno je, takođe, da u Kompaniji "Novosti" nije utvrđena vlasnička struktura kapitala i da nije poznato koliki je udeo države, niti koliki se deo kapitala može privatizovati.\nOvo je već duže vreme kamen spoticanja, pošto je Savet ministara SCG insistirao da državnim paketom akcija u kompanijama može raspolagati Državna zajednica. Prodaju državnih akcija stopirala je svojevremeno Vlada Srbije želeći da zaštiti imovinu Republike. O udelu kapitala države i kompanija "Novosti", "Borba" i "Štamparija Borba" odlučuje Trgovinski sud u Beogradu.


UN: U Idlibu bi se mogli dogoditi najveći "ljudski gubici" 21. stoljeća | TRT Bosanski\nUN: U Idlibu bi se m...\nUN: U Idlibu bi se mogli dogoditi najveći "ljudski gubici" 21. stoljeća\n"Posebno smo uznemireni zbog ljudi koji su u nezaštićenom položaju", rekao je zamjenik generalnog sekretara UN-a zadužen za humanitarne poslove.\n11.09.2018 ~ 23.12.2018\nZamjenik generalnog sekretara UN-a zadužen za humanitarne poslove Mark Lowcock upozorio je da bi se u Idlibu u Siriji, u kojem se nastavljaju napadi sirijskog režima Bashara al-Assada i njegovih saveznika, mogli dogoditi najveći "ljudski gubici" 21. stoljeća.\nU obraćanju na konferenciji za medije u zgradi UN-a u Ženevi, Lowcock je istakao da se Idlib nalazi u veoma teškoj situaciji.\n"Svi smo na nogama zbog Idliba. Želim posebno naglasiti da je ovo veoma opasan momenat za narod Idliba", kazao je Lowcock.\nPodsjetio je da u Idlibu trenutno živi oko četiri miliona civila, dodajući se njih oko dva miliona nalazi u vrlo teškoj situaciji i da im je prijeko potrebna humanitarna pomoć.\nIstakao je da se ne smije dozvoliti da se u Idlibu dogodi velika tragedija, napominjući da hitno treba spriječiti stradanja civila.\nNa kraju je kazao i kako imaju i detaljne planove u slučaju mogućeg migrantskog vala, dodajući da bi u slučaju velikog napada iz Idliba izbjeglo najmanje 800 hiljada civila.\nNaglasio je i kako Specijalni izaslanik Ujedinjenih naroda (UN) za Siriju Staffan de Mistura vodi "ozbiljne pregovore" kako bi se spriječio "krvavi rat" u Idlibu.\n"Naša najvažnija poruka je da se izbjegne nasilje i humanitarna katastrofa, neviđena u 21. stoljeću. To je krajnje neprihvatljivo. Takve stvari se po svaku cijenu moraju izbjeći", kazao je Lowcock.\nNajmanje 30.000 ljudi raseljeno je iz sjeverozapadne sirijske provincije Idlib, izjavio je jučer glasnogovornik generalnog sekretara Ujedinjenih naroda Stephane Dujarrić.\n"Zabrinutost ostaje o situaciji u kojoj se nalazi oko tri miliona civila u Idlibu gdje je intenzitet borbi ostavio brojne mrtve, ranjene i raseljene, te razaranja civilne infrastrukture", rekao je Dujarric.\nTagovi: sirija , idlib , katastrofa , UN idlib


Neverovatno: 5 razloga zašto udate mame varaju!\nMnogi greškom udate žene koje imaju decu smatraju skoro kao aseksualna bića, zato mnoge iznenađuje podatak da veliki broj ovih žena vara svoje muževe\nLjubav i zavođenje 28.02.2014. - 16:50h Autor: V. Milenković\nZašto se udate mame odlučuju na "švrljanje sa strane" i šta je to što je presudno za ovaj korak? Istraživanja koja su sprovedena na ovu temu otkrila su da se čak 35 odsto žena odlučilo za ovaj korak kako bi "začinile" dešavanja u spavaćoj sobi i uvele uzbuđenje u njihov život.\nPročitajte više o tome kako Brazilci špijuniraju svoje žene.\nČak 27.5 odsto "zalutalih" žena je navelo da su prevarile muževe jer su oni bili nepažljivi prema njima, 22.5 odsto je dalo obrazloženje da im je muž loš u krevetu, dok je 10 odsto preljubnica to uradilo radi osvete, a 5 odsto je varalo svog muža jer su trenutno bile ljute na njega.\nO seksi igrama koje vas mogu koštati života ako ih praktikujete u stranim zemljama pročitajte OVDE.\nViše od polovine ovih žena je navelo da bez obzira na sve ne bi ostavile svoje muževe, a 55 odsto je navelo da su razlog njihova deca.\n- Porodica je veoma važan faktor u životu svakog od nas. Zbog toga nas i ne iznenađuje ovaj podatak da žene koje su prevarile muževe ne žele razvod. Sasvim je normalno da se dobro razmisli kada je reč o razvodu, jer je problem još veći ako imate decu - navodi Viktorija Milan vlasnica sajta koji je sproveo ova istraživanja.\nA zašto muškarci varaju, možete da pročitate OVDE.


Potpisujem :: „Zaštita žena žrtava nasilja u porodici u svjetlu ratifikacije Konvencije Savjeta Evrope o prevenciji i borbi protiv nasilja nad ženama i nasilja u porodici“\nU Parlamentarnoj skupštini Bosne i Hercegovine 20. maja 2014. godine održana je međunarodna konferencija „Zaštita žena žrtava nasilja u porodici u svjetlu ratifikacije Konvencije Savjeta Evrope o prevenciji i borbi protiv nasilja nad ženama i nasilja u porodici“. Cilj konferencije bio je predstaviti dosadašnje aktivnosti u Bosni i Hercegovini na ratifikaciji i implementaciji Konvencije, te razmijeniti iskustva i dobre prakse u funkcionisanju sigurnih kuća. Nadalje, od predstavnice Evropskog ženskog lobija, učesnici/ce konferencije su dobili informacije o aktivnostima koje ova organizacija preduzima na borbi protiv nasilja nad ženama na nivou Evropske Unije. Predstavnici/ce zakonodavnih i izvršnih tijela sa svih nivoa vlasti u Bosni i Hercegovini, ženskih nevladinih organizacija, te međunarodnih organizacija bili su u mogućnosti da se upoznaju sa evropskim standardima u funkcionisanju sigurnih kuća kreiranima od strane Evropske ženske mreže protiv nasilja - WAVE, te dobrim praksama funkcionisanja sigurnih kuća u zemljama regiona: Hrvatskoj, Makedoniji, Sloveniji i Srbiji.\nZaključeno je da je stanje u Bosni i Hercegovini, daleko od stanja koje bi ženama žrtvama nasilja u porodici obezbijedilo lako dostupnu i proaktivnu podršku (propisanu Konvencijom), prije svega zbog nefinansiranja sigurnih kuća (uprkos zakonskoj obavezi), te nemogućnosti smještaja žena i djece žrtava nasilja bez rješenja nadležnog centra za socijalni rad. Konferencija je organizovana u saradnji sa Agencijom za ravnopravnost polova Bosne i Hercegovine i Komisijom za ostvarivanje ravnopravnosti polova Predstavničkog doma Parlamentarne skupštine Bosne i Hercegovine. Osim Evropske Unije i Fonda otvoreno društvo Bosne i Hercegovine, održavanje konferencije je podržala i Fondacija Kvinna till Kvinna iz Švedske.\nU Parlamentarnoj skupštini Bosne i Hercegovine 20. maja 2014. godine održana je međunarodna konferencija „Zaštita žena žrtava nasilja u porodici u svjetlu ratifikacije Konvencije Savjeta Evrope o prevenciji i borbi protiv nasilja nad ženama i nasilja u porodici“. Cilj konferencije bio je predstaviti dosadašnje aktivnosti u Bosni i Hercegovini na ratifikaciji i implementaciji Konvencije, te razmijeniti iskustva i dobre prakse u funkcionisanju sigurnih kuća. Nadalje, od predstavnice Evropskog ženskog lobija, učesnici/ce konferencije su dobili informacije o aktivnostima koje ova organizacija preduzima na borbi protiv nasilja nad ženama na nivou Evropske Unije. Predstavnici/ce zakonodavnih i izvršnih tijela sa svih nivoa vlasti u Bosni i Hercegovini, ženskih nevladinih organizacija, te međunarodnih organizacija bili su u mogućnosti da se upoznaju sa evropskim standardima u funkcionisanju sigurnih kuća kreiranima od strane Evropske ženske mreže protiv nasilja - WAVE, te dobrim praksama funkcionisanja sigurnih kuća u zemljama regiona: Hrvatskoj, Makedoniji, Sloveniji i Srbiji. Zaključeno je da je stanje u Bosni i Hercegovini, daleko od stanja koje bi ženama žrtvama nasilja u porodici obezbijedilo lako dostupnu i proaktivnu podršku (propisanu Konvencijom), prije svega zbog nefinansiranja sigurnih kuća (uprkos zakonskoj obavezi), te nemogućnosti smještaja žena i djece žrtava nasilja bez rješenja nadležnog centra za socijalni rad. Konferencija je organizovana u saradnji sa Agencijom za ravnopravnost polova Bosne i Hercegovine i Komisijom za ostvarivanje ravnopravnosti polova Predstavničkog doma Parlamentarne skupštine Bosne i Hercegovine. Osim Evropske Unije i Fonda otvoreno društvo Bosne i Hercegovine, održavanje konferencije je podržala i Fondacija Kvinna till Kvinna iz Švedske.


Makedonske službe pratile srpske diplomate - Avala Info\nEva Ras: „Tadićeva vlada mi je otkinula glavu oduzevši mi staračku penziju!“\nMOLITVА ZA UDAJU I ŽENIDBU\nObjavio Avala-info dana 22. августа 2017.\nUstanovljeno je da su obaveštajne službe Makedonije pratile i nezakonito obrađivale srpske diplomate, piše „Blic“.\nTaj list navodi da su u obaveštajno delovanje protiv Srbije bile su uključene i strane sile.\n„Srpske diplomate su bez ikakovog razloga praćene, a čak je primenjivana i metoda zastrašivanja. Deo pritisaka koji je vršen išao je uz aminovanje stranaca“, naveo je izvor beogradskog lista.\nOdmah smo, čim su nam ova saznanje potvrđena, reagovali da zaštitimo naše službenike, preneo je „Blic“ reči svog izvora.\nPodsetimo, u nedelju uveče makedonska Televizija Telma je objavila da je celokupno osoblje Ambasade Srbije u Skoplju hitno povučeno u Beograd. Od tada traje „diplomatski rat“ između Srbije i Makedonije.\nIz Srbije stižu vesti da je takva odluka usledila nakon što je Makedonija odlunčila da promeni stav u vezi s prijemom Kosova u Unesko, ali i da postoje čvrsti dokazi o ofanzivnom delovanju protiv Srbije.\nO postojanju stranog faktora koji je umešan u celu priču juče je govorio i ministar spoljnih poslova Srbije Ivica Dačić.\nIz Makedonije tvrde da će njihov stav o Kosovu u Unesko biti vezan za stav većine u EU i za sada ne komentarišu tvrdnje o obaveštajnom delovanju protiv Srbije.\nIzvor: Blic, Tanjug, B92, Avalainfo.net